Nafarroako Hitza | gaiak Archives - Page 3 of 22 - Nafarroako Hitza gaiak – Page 3 – Nafarroako Hitza\nEtxeko hamar talde igoko dira oholtzara »\n03rd Jul | Albisteak, gaiak, Kultura, nafarroa |\t115\nErriberrik ez du hutsik eginen: hogeita batgarren aldiz, kulturaren ekinaldi klasiko bilakatu den antzerki jaialdia eginen dute herri horretan, hilaren 17tik abuztuaren 2ra bitarte. Nafarroako Gobernuko Kultura Departamentuko arduradunek prestatutako programa aurkeztu berri dute, eta herritarrak deitu dituzte jada salgai diren sarrerak erostera. Osasun krisiak eragindako egoerara egokitzeko egindako ahalegina nabarmendu dute, batetik, eta “behar diren segurtasun neurriak” martxan jarriko dituzte, ondorioz; eta, bertzetik, etxeko konpainiak jarri nahi izan dituzte erdigunean, herrialdeko kultura sustatzeko asmoz: Nafarroako hamar talde igoko dira oholtza gainera.\nDiziplina anitzeko jaialdia izanen da aurtengoa: antzerki lanekin batera, musika, dantza eta zirku ikuskizunak ere emanen dituzte. Denera, hogeita bost emanaldi izanen dira, hiru tokitan: Erriberriko jauregiko La Cavan, herriko kultur etxean, eta Tafallako kulturgunean. Erriberriko jauregian eginen dituzte jaialdiko antzezpen nagusiak, eta herriko kultur etxean eta Tafallan, berriz, antzerki poetikari buruzko ziklokoak.\n“Gure betebeharra da jaialdi hau antolatzea, kultura zaintzeko, eta, aldi berean, kulturaren arloko profesionalak zaintzeko eta babesteko”: horixe nabarmendu du Erriberriko Antzerki Jaialdiko zuzendari artistiko Luis F. Jimenezek. Argi utzi nahi izan du, gainera, kultura zerbitzu “publiko eta beharrezko bat” dela, “orain inoiz baino gehiago”.\nMezu berari heldu dio Nafarroako Kultura kontseilari Rebeca Esnaolak ere, eta jaialdian parte hartzen duten konpainien ahalegina eskertu du; bereziki, egungo egoerara moldatzeko egindako ahaleginagatik. “Itxialdian funtsezko ondare bat izan da kultura, eta, orain, gertutik gozatzeko aukera izanen dugu Erriberrin”.\nMielotxin, Lauarin, Hutsun\nEspainiako poesiatik Europako antzerki garaikidera lelopean eginen dute Erriberriko jaialdia aurten; Lope de Vega, Becquer, Manrique, Lorca eta Cervantes egileen testu klasikoak jorratuko dituzte, bertzeak bertze, baina programak jaso ditu, gainera, Samuel Beckett, Bertolt Brecht eta Franz Kafka egile europar garaikideen lanak ere.\nHilaren 17an, Iñigo Agerrik zuzendutako ikuskizunak inauguratuko du jaialdia: Mielotxin musika taldeko kideak, Lauarin Dantzariak eta Hutsun taldeko txalapartariak ariko dira elkarrekin oholtza gainean, Erriberriko jauregian. Toki berean aurkeztuko dute Adriana Bilbaoren eta Beñat Axiariren Hierro/Burdina lana, abuztuaren 1ean. Euskal doinuak eta flamenkoa batzen ditu obra horrek, migrazioaren auziari heltzeko.\nAurtengo jaialdia osatzen duten emanaldietako bi bertzerik ez dira estreinaldikoa eta Bilbao eta Axiarirena. Programa osoa http: //www.oliteteatrofestival.com/ helbidean ikus daiteke. Oholtza gaineko egunean eguneko emanaldiez gain, Yarleku konpainiaren lanak ere izanen du toki berezi bat aurtengo jaialdian, antzerki talde horri egokitu zaiolako ikerketa laborategi bat egitea, Erriberrin. Retales izenburuko obra du oinarri laborategi horrek. Jaialdiak iraun bitartean, obra hori lantzeko eta garatzeko aukera izanen dute taldeko kideek, udalak utzitako gune batean.\nMaskarak eta toki hutsak izanen dira aurtengo jaialdian, segurtasun neurriek behartuta. Erriberriren antzerkirako grina, halere, ohiko bera da.\nArrakalaren jakitun, lanean hasi aurretik »\n26th Jun | Albisteak, gaiak, Gizartea, Hezkuntza, nafarroa |\t155\nGogorra da”. Nafarroako Unibertsitate Publikoko Soziologia eta Gizarte Laneko ikasleek ikerketa bat egin dute, bosgarrenez, NUPeko Unibertsitate Osasungarria programaren barruan: generoarekin eta bizi jarrerekin lotutako auziei buruzko …\n26th Jun | Albisteak, gaiak, Gizartea, nafarroa |\t251\nElkar zaintzeko egin dute bat Sanduzelaiko bizilagunek, irits daitekeenari so. Askok iragarri dutenez, koronabirusak eragin duen krisiaren ondotik beste ekonomia krisialdi batek astinduko du gizartea datozen hilabeteetan, eta, hari aurre egiteko, indarrak batzearen alde egin dute bertako auzokideek: Sanduzelaiko Sare Soziala sortu dute, auzoko kolektibo eta bizilagunen elkartasunerako sarea. Joan den larunbatean aurkeztu zuten, Gortari plazan, berrehun bat lagunen babespean.\nBi helburu nagusi ditu Sanduzelaiko sare berriak: batetik, aldarrikapenak egiteko tresna eraginkorra izan nahi dute, eta, bestetik, datorren krisialdi ekonomikoari aurre egiteko balioko duten alternatibak eraiki. Bizilagunek nahi dute auzoak berak sortzea baliabideak; izan ere, ez dira fidatzen agintariek hartuko dituzten neurriez. Aurrea hartu nahi diote etor daitekeenari.\n2008. urteko krisialdi ekonomikoan gertatutakoak dituzte buruan bizilagun askok. Gogoan dute aldi hartan murrizketa asko izan zirela, osasunaren eta hezkuntzaren esparruetan adibidez, eta, diotenez, ez dute onartuko “biktima berriz langile klasea izatea”.\nEz dute nahi murrizketarik, ez etxegabetzerik, ezta jendea lanetik botatzerik ere. Irmoki diote hori. “Krisialdietan instituzioek eta boterean direnek egiten dituzten politikek ondorio bera dakarte normalean: benetan dirua dagoen tokietatik hartu beharrean, jende xeheak estutu behar izaten du gerrikoa, eta langileek ordaindu behar izaten dituzte kalteak”.\nJuantxo Goien sareko kidearenak dira hitzak. Haren ustez, etorkizuna “ilun samarra” da, eta nabarmendu du, hain zuzen ere, horregatik dela “ezinbestekoa” bizilagunek elkarri laguntzea. “Ondorioak latzak izanen dira, baina guk behintzat leunagoak izan daitezen eginen dugu lan”, azaldu du Goienek.\nAuzolan askoko auzoa da Sanduzelai, eta, lehendik ere, hainbat ziren esparru sozialean lan egiten zuten kolektiboak. Horietako zenbait zerrendatu ditu Goienek: etxegabetzeen aurkako taldea, apustu etxeen kontrako mugimendua eta ikastetxeetako gurasoen elkarteak aipatu ditu, besteak beste. Asko izanagatik ere, ordea, “bakoitzak bere espazioan” lan egin izan du, orain arte.\n“Auzoan ez dugu denek elkarrekin ekintzak antolatzeko topagunerik izan, eta, horregatik, diziplina anitzeko espazio bat sortzeko premia ikusi dugu”. Gainera, beste helburu bat ere erdietsi nahi dute bide hori hartuta: kolektibo jakin batean ez daudenek ere parte hartzea. Lantaldeak sortuko dituzte horretarako.\nArreta, behar dutenei\nGaur egun, 13.000 pertsona inguru bizi dira Sanduzelain. Langile auzoa da, Landaben industrialdearen ondoan kokatua. Goienek azaldu du, baina, Iruñeko Udala ez dela inoiz, oro har, “askorik kezkatu” Sanduzelairekin, eta, ezinbestean, aldarrikapen askoko auzoa izatera eraman dituela horrek, bai eta “identitate indartsua” izatera ere. “Iruñeko aldirietako auzoa gara, eta betidanik daramagu gainean ahaztuak izatearen zama”, erantsi du.\nSareak arreta handia eskaini nahi die “bereziki zaurgarriak” diren zenbait kolektibori, hala nola adinekoei, haur eta gazteei, etorkinei, baliabide gutxiko pertsonei eta langabeei. Goienek dioenez, auzokide guztiek nabarituko dute krisialdiaren eragina, baina talde batzuek are modu nabarmenagoan sufrituko dituzte haren ondorioak. “Esaterako, bizilagun batzuek itzalpeko ekonomian egiten dute lan, eta horiek, jakina, oso babesgabe daude horrelako egoera batean”. Guztiengana heltzen ahaleginduko dira sarekoak. Hori dute asmoa.\nAurkezpena egin berritan, hemendik aurrera egin beharko diren urratsei buruz hausnartzen ari dira Sanduzelaiko Sare Sozialeko kideak. “Eraketa fasean” daude, oraindik ere, baina ahalik eta lasterren hasi nahi dute lanean. Ez dakite koronabirusaren kontrako neurriek baldintzatutako uda honetan ekintza asko egiterik izanen duten, baina, oraingoz, iragarri dute udatik bueltan egiteko zenbait jarduera antolatzen ari direla. Adibidez, irailean jardunaldi batzuk eginen dituzte sarearen funtzionamenduari buruzko zenbait kontu zehazteko: lehenik eta behin, asmoa dute auzoaren egoerari buruzko “diagnostikoa” egiteko, eta orduan aterako dituzten ondorioetatik abiatuta finkatu nahi dituzte sarearen lehentasunak.\nKrisialdian lagunduko duten neurri konkretuak diseinatu beharra dute orain. Hainbat aurreikusi dituzte dagoeneko: zaintza sareak eta herri baratzeak, esate baterako. Azken horiek baliabide gutxiko familiei elikagai iturri on bat eskaintzeko balioko dute. Argitu dute neurrietako batzuk konfinamenduan sortu diren eta indarrean mantenduko dituztenak direla, eta, aldiz, berriak izanen direla beste batzuk.\nBestalde, sarearen bidez, auzoko denda eta zerbitzuei lagundu nahi diete Sanduzelain; itxialdian ere zenbait ekinaldi antolatu ziren horiei babesa emateko, eta hemendik aurrera ere laguntza beharko dutela ikusi dute auzokideek. “Denda eta negozio txikiak aspaldi hasi ziren nabaritzen oso zaila dela denda handiekin edo multinazionalekin lehiatzea, eta, orain, koronabirusaren eraginez, kinka larrian daude horietako batzuk”, esan du Goienek.\nKoronabirusak eragin duen krisiari erantzuteko sortu dute sarea, baina horrek ez du esan nahi bizialdi motzekoa izateko jaioa denik. “Ez da oraingo problemei bakarrik erantzuteko sortua: epe luzeagoan erdietsi nahi ditugun helburuak ere baditugu”, zehaztu du Goienek. “Badakigu ez dagoela gure esku mundu mailako krisi bat geldiaraztea, baina gauza asko aldatu eta hobetu daitezke auzoetatik eta herrietatik ere”. Jakitun daude beste toki batzuetan ere antzeko sareak edo ekinaldiak antolatzen ari direla, eta sinetsiak daude hori dela bide zuzena: bakoitzak bere esparrutik lan egitea, eta gainerako herriekin batera aritzea herritarren eskubideen alde.\n19th Jun | Albisteak, gaiak, Kultura, nafarroa |\t150\nMedikua zuen aita, eta horregatik jaio zen Irunberrin. Herri horretara mugitu zen Domingo Larregla Garesko sendagilea, lanera, familiarekin, eta han sortu zen Joaquin Larregla, 1865. urtean. Aitak, gainera, Emilio Arrieta musikaria zuen lagun, eta harreman horrek bultzatu zuen Larregla musikaren bidera, neurri handi batean. Piano jole aparta eta konpositorea izan zen. Irunberritik Iruñera joan zen ikastera, eta handik, Madrilera. Hiri horretan zendu zen, 1945. urteko ekainaren 24an.\nLarregla oroitu nahi izan du Nafarroako Artxibo Nagusiak, musikagilearen heriotzaren 75. urteurrena betetzen den honetan. Horretarako, musikariari buruzko erakusketa bat osatu du. Hilaren amaierara bitarte bisitatu ahal izanen da. Artxiboak Larreglarekin lotutako partiturak, objektuak eta agiriak jarri ditu ikusgai.\nHaurtzaroan piztu zitzaion Larreglari musikarekiko zaletasuna, eta etxekoek sustatu egin zuten. Iruñean, batxilergoarekin batera egin zituen ikasketak, hiriko udal musika eskolan, eta handik joan zen Madrilera. Larreglaren aitak Nafarroako Diputazioko agintariengana jo zuen laguntza bila, semeak Madrilgo Musika Kontserbatorioan aritzeko aukera izan zezan. “Benetako pasioa du, eta jenio bat da”, idatzi zien laguntza eskaeran. Aitaren hitzek izan zuten profesionalen iritzien babesa ere, eta garai hartako Santa Cecilia orkestrako Joaquin Maia musikariak, adibidez, Larregla gaztearen talentua nabarmendu zuen diputaziora bidalitako gutunean.\nEskatu, eta jaso: Nafarroako Diputazioak 2.000 erreal eman zizkion Joaquin Larreglari ikasketak Madrilen egiten segitzeko. Maiarekin Nafarroan hasitako harremana ez zuen moztu, halere, eta, gerora ere, piano jole eta konpositore gisa nabarmentzen hasi zenean, hamaika lan egin zituen Santa Ceciliarekin. Iruñeko Orfeoiarekin ere harreman estua izan zuen musikariak, eta erakunde horri eskaini zion Siempre P’alante izenburuko konposizioa. 1899an burutu zuen. Lan horrekin batera, lau urte lehenago sortutako ¡Viva Navarra! jota da haren obrarik ezagunenetako bat.\nLarregla eta Zubeldia\nKonpositore ez ezik, piano jotzaile aparta ere izan zen Joaquin Larregla. Talentu horrek batu zituen, bertzeak bertze, Irunberriko musikariaren eta Emiliana Zubeldia konpositore eta piano jotzailearen bideak. Jaitzen sortu zen Zubeldia, 1888an, baina, Larregla bezala, laster mugitu zen familiarekin Iruñera. Han hasi zituen mundu osora eraman zuten ikasketak.\nJose Gonzalo Zulaika Arregi Aita Donostiarekin ere izan zuen harreman estua Joaquin Larreglak. Aita Donostiaren lanik ezagun eta arrakastatsuenak Preludios vascos sailekoak dira: herri kantuen pianorako harmonizazioak dira, 21 guztira, eta 1912tik 1916ra bitartean eginak gehienak. Joaquin Larreglak estreinatu zituen lan horiek Madrilen, eta, izan zuten harrera beroaren ondorioz, orkestrarako harmonizazioak eskatu zizkioten Aita Donostiari.\nLarreglak ez ezik, Emiliana Zubeldiak ere jo zituen aita Donostiaren Preludios vascos obrako piezak bere kontzertuetan, 1916tik aurrera. Aita Donostia bisitatzera joan ziren biak Lekarozera, behin baino gehiagotan, eta bisita horiek aprobetxatu zituzten musikariek beren lanak aita Donostiari erakusteko.\n1945. urtean zendu zen Joaquin Larregla, Madrilen, musikaren esparruan ibilbide luze eta aberats bat egin eta gero. Arrasto sakona utzi du bide horrek kulturaren arloan. Irunberriko Udalak nabarmendu eta oroitu nahi izan zuen bide hori, 2015ean, konpositorearen jaiotzaren 150. urteurrena bete zenean, hain zuzen ere. Omenaldian parte hartu zuen Fermin Bernetxea piano jotzaileak, bertzeak bertze: Joaquin Larreglaren, Emiliana Zubeldiaren eta aita Donostiaren piezak jo zituen.\nLarreglaren pieza horietako batzuen partiturak ikus daitezke Nafarroako Artxibo Nagusiak osatu duen erakusketan. Musikariaren inguruko objektu eta agirien lagin txiki bat da Alde Zaharreko espazioan ikusgai jarri dutena. Oroitzea du helburu.\nZabaldu, berriz ere loratzeko »\n19th Jun | Albisteak, gaiak, Kultura, nafarroa |\t167\nHezitzaileak, berriz estualdian »\n12th Jun | Albisteak, gaiak, Gizartea, Hezkuntza, nafarroa |\t189\nBehingoz aditu ditzaten atera dira berriz kalera protesta egitera. 0-3 zikloko hezitzaileek jasaten duten diskriminazioari kontra egiteko borrokan jarraitzen dute Nafarroako 0-3 Plataformako kideek. Urteak dira lan baldintza hobeak eskatzen ari direla, eta orain pandemiak nabarmen kaskartu du hezitzaileen egoera. Itxialdiak normaltasunez lan egitea galarazi dien honetan, kontratua eten diete askori, eta apenas duten etorriko denari buruzko informaziorik. Etorkizunari so, ziurgabetasuna da nagusi, epe motzean zein luzean. Plataformako kideek eskatu dute langileak berehalakoan itzul daitezela lanera. “Kinka larrian” daudela salatu dute.\n“0-3 zikloa oso zaurgarria izan da beti, eta, zaurgarritasun hori areagotu egin da orain, pandemia garaian”, azaldu du Steilas sindikatuko Diana Bruñok. Krisialdia iritsi aurretik ere asko ziren, plataformako kideen esanetan, zikloan hobetu beharrekoak. Batik bat, soldatak igotzea eta lan baldintzak hobetzea aldarrikatzen dute aspaldi hezitzaileek, baita ratioak jaistea ere. Salatu dute, gainera, haur eskolak kudeatzeko eredu desberdinak izateak kalte nabarmena egin diela, beste behin, profesional batzuei.\nHiru urte arteko haurrentzako zikloa ez dago Nafarroako Gobernuko Hezkuntza Departamentuaren barrenean, eta, hortaz, udalen esku dago haur eskola bakoitzaren kudeaketa. Udal batzuek modu zuzenean egiten dute lan hori, baina askok enpresa pribatuen bitartez kontratatzen dituzte hezitzaileak. Udal haur-eskola gehienek funtzionatzen dute horrela (zehazki, %92k), plataformako kideen arabera. Hain justu, plataformak salatu du kudeaketan enpresa batek parte hartzen duen kasu horietako askotan kontratuak eten egin zaizkiela hezitzaileei, eta kexu dira hori ikusita.\nPlataformak eskatu du martxoaren 25eko Errege Dekretuak jasotzen duena betetzeko. Izan ere, dekretu horren arabera, ezin da aldi baterako enplegu erregulaziorik egin Administrazio Publikoarentzat lan egiten duten enpresetan, baina hezitzaileek salatu dute baldintza hori ez dela bete, hori baita askok egun bizi duten egoera.\nAzaldu dute “premiazkoa” dela langileak “berehalakoan” lanera itzultzea. “Ikasturtea ixteko eta datorrena antolatzeko garaia da orain”, esan du, kezkatuta, LAB sindikatuko Amaia Urzelaik. Haren esanetan, “ezinegona” da nagusi hezitzaileen artean.\nItzuli beharra argudiatzeko asmoz, plataformako kideek zerrenda bat osatu dute, erakuste aldera egiteko asko dituztela haurrak eskoletara itzuliko ez badira ere. “Memoria idaztea, familiak agurtzea, materialak itzultzea, telefono bidezko arreta ematea, matrikulazioa antolatzea… Lan handia dago orain”, zehaztu du Bruñok. Gainera, orain ekin behar liokete, haien esanetan, abuztuan hastekoa den ikasturtearen antolaketari; esaterako, koronabirusaren eraginez aintzat hartu beharko diren protokoloak prestatzeari.\n“Krisialdi honek agerian utzi du inoiz baino beharrezkoagoa dela udal haur-eskolak kudeaketa eredu bakarraren menpe egotea, eta argitu du kudeaketa horrek zuzenekoa izan behar duela”, adierazi du Bruñok. Hezitzaileek maiz kritikatu dute handiak direla 0-3 eta 3-6 zikloen artean dauden desberdintasunak, “biak borondatezkoak izan arren”. Horregatik, plataformaren eskakizun nagusia da Hezkuntza Departamentuak osorik har dezala 0-6 zikloaren gaineko kudeaketa, finean bi adin-tarteetan baldintza beretan aritu daitezen. Hala balitz, egungo egoera oso bestelakoa litzateke, Bruñoren iritziz. “Hezkuntza Departamentuak esan izan balu ziklo hau premiazko zerbitzua dela, 3-6 zikloarekin esan duen bezala, udalek beste modu batean jokatu izanen lukete, eta hezitzaileak etxetik lanean arituko ziren behintzat”.\nErrealitatea oso bestelakoa da, ordea, LABeko Urzelaik erantsi duenez: “Dena airean dago, eta, kasu batzuetan, langileek ez dakite abuztuan lanera itzuliko diren ere”. Zalantzaz beteak daude, eta erantzun premian dira, ezinbestean.\nHain zuzen ere, erantzun eta irtenbide bila, 0-3 Plataformak hainbat erakunderi helarazi dizkie bere aldarrikapenak, Hezkuntza Departamentuari berari, kasurako, udal haur-eskolak hark kudeatu beharko lituzkeela sinetsita daudenez gero. Bestalde, eta udalez gain, alderdi politikoekin ere saiatu dira harremanetan jartzen.\nOraingoz, Nafarroako Udal eta Kontzejuen Federazioa da plataformari modu zuzenean erantzun dion bakarra. Helarazitako gutunean, federazioak nabarmendu du Nafarroako Gobernuak erabaki duela udal haur-eskolak aurtengo ikasturtean berriz ez irekitzea, eta gaineratu du toki-entitateek, hau da, udalek, “ahalmen txikia” dutela horren gainean bestelakorik egiteko. Era berean, azaldu dute hezitzaileen lanari dagokionez ere Nafarroako Gobernuak zehaztutakoa errespetatu behar dutela, eta, haur eskoletarako matrikula eta aurrematrikula abian den honetan, prozedurak egoki funtzionatzeko behar adina langile ari direla lanean dagoeneko.\nDena dela, Udal eta Kontzejuen Federazioa prest agertu da 0-3 Plataformako kideekin bilera bat egiteko, plataformakoen aldarrikapenak “xehetasun handiagoz” zein diren jakiteko.\nPlataformari ongi iruditu zaio federazioa hitz egiteko prest agertu izana, baina kideek argitu dute ez dutela askorik espero. “Oso errealistak gara. 0-3 zikloa azkeneko postuan dago Hezkuntza Departamentuaren lehentasunen zerrendan”, esan du Bruñok. Bestalde, gaineratu du udalak “lanez gainezka” daudela orain, eta ez dela erraza gaiari heldu ahal izatea. Kideek adierazi dute, ordea, aldarrikapenei eutsiko dietela, “langileen eta haurren eskubideengatik”.\n12th Jun | Albisteak, gaiak, Gizartea, nafarroa |\t162\nMerkataritza gune handi bateko salgaiak balira bezala. Horrelaxe daude zoologikoetan eta akuarioetan esplotatzen dituzten gizakiz bertzeko animaliak, Nor kolektibo antiespezistak egindako ikerketak agerian utzi duenez. “Saltzen dituzte animaliak zaintzeko zentroak balira bezala, baina enpresak dira. Erdian ez dago animalien zaintza, etekin ekonomikoa baizik”, salatu du taldeko bozeramaile Maialen Saguesek.\nNor-eko kideek iazko udan egin zuten ikerketa. Euskal Herriko sei zoologiko eta akuario bisitatu zituzten: Donostiako Aquariuma, Miarritzeko Itsas Museoa, Getxoko akuarioa —urte hasieran itxi zuten—, Karpin, Basondo eta Sendaviva; baita Kantabriako (Espainia) bertze bi ere.\nArguedasen dagoen zoologikoa da Sendaviva, eta 2004tik dago zabalik. Zortziehun norbanako dituzte han itxita, bisitariak erakartzeko jolasen artean. Atrakzio batetik bertzerako bidean daude animaliak, eta musika ozena entzun behar dute egun osoan.\n“Itxitako gizakiz bertzeko animalia horietako asko gaixo daude”, erran du Saguesek. Nor-eko kideek egindako ikerketaren arabera, hain zuzen ere, zookosiak jota daude Sendavivako norbanako anitz. Itxialdiak gizakiz bertzeko animaliei eragiten dien eritasun bat da zookosia: konfinamenduak eragindako psikosia, alegia. Ondorioz, animaliok estereotipiak garatzen dituzte, bertzeak bertze: hau da, helbururik gabeko mugimendu zehatzak errepikatzen dituzte behin eta berriz.\nSendavivako tigreek eta hartzek estereotipiak garatu dituztela salatu dute Nor kolektiboko kideek, adibidez. Bideoz jaso dituzte animalion mugimendu errepikakor horiek, gainera. Nabarmentzekoa da hartzen kasua: hartz arre siriarrak dituzte Sendavivan, eta gutxienez haietako bat etengabe aritzen da beren putzu txikiaren inguruan bueltaka. Baso eremu zabalak behar dituzte animaliok, hartzen ondoko kartel zaharrak jaso duenez. “Arguedasen ez dutena behar dute”.\n“Ez dugu kaiola handiagoak eskatu nahi; gizakiz besteko animaliak esplotatzeko zentroak ixteko exijitzen dugu”. Nor kolektibo antiespezistako bozeramaileak argi du zer helburu duten. Oraingoz, koronabirusaren pandemiak eragindako osasun krisiak lortu du Sendavivako ateak ixtea. Martxoaren 19an hastekoa zen aurtengo sasoia Arguedasko zoologikoan, baina alarma egoera ezarri eta gero, apirilaren 4ra atzeratu zuten. Hori ere ezin izan zuten bete, eta, asteon, zoologikoko arduradunek azaldu dute ez dakitela noiz irekiko duten.\nInauguratu zutenetik, zentroak ez du inoiz hartu bideragarri izateko zehaztutako bisitari kopurua, eta Nafarroako Gobernuak diruz lagundu behar izan du: denera, 70 milioi euro inguru eman dizkio. Kontuen Ganberak gogor kritikatu izan ditu inbertsio publiko horiek, hain zuzen.\nNor kolektiboak egindako ikerketari buruz, bertzalde, Sendavivako kideek ez dute deus erran nahi izan: “Ez dugu adierazpenik eginen”. Ikerketak zoologikoen “gezurrak” utzi nahi izan ditu agerian, eta, Sendavivan, arrautzaren zikloa azaltzeko erabiltzen dituzten txiten ingurukoa da gezur horietako bat: “Animaliok errespetatzen dituztela saltzen dute, baina beste animaliei jaten emateko erabiltzen dituzte”. Animalien errealitatea erakusleihoaren atzean gelditzen da.\nHerriak, itxialdiko memorien gordailu »\n05th Jun | Albisteak, gaiak, Gizartea, nafarroa |\t293\nKoronabirusaren pandemiak etenda utzi ditu gauza asko, baina horrek ez du esan nahi, herritarrei etxean gelditzeko eskatu zaien honetan, bizipenak ohi baino gutxiago izan direnik. Hain zuzen ere, osasun krisiak ekarri duen konfinamendu…\nUrrats bat bidean aurrera »\n05th Jun | Albisteak, Euskara, gaiak, Gizartea, Hezkuntza, nafarroa |\t332\nAspaldiko aldarrikapen bati erantzuna eman dio NUP Nafarroako Unibertsitate Publikoak, azkenean: Erizaintzako gradua euskalduntzeko bidean urrats bat aurrera eginen du datorren ikasturtetik aurrera, eta, ondorioz, ikasleek euskaraz egin…\nJustizia eta ekitatea, osasun oneko egoteko »\n29th May | Albisteak, gaiak, Gizartea, nafarroa |\t457\nOsasuna eta askatasuna. Ijitoek bi hitz horiek erabiltzen dituzte elkar agurtzeko: sastipen thaj mestipen. Osasunak askatasunarekin, ekitatearekin eta justiziarekin duen harreman estua agerian utzi du Equi-Sastipen-Rroma sareak, azken h…


Adur Larrea | komikeri | 2 orrialdea\nUrr 3 2014\nKMK lehiaketaren epaimahaikoekin\n“Ortzadar eta Rekalde Aretoaren ekimenez antolatzen den KMK Komiki Lehiaketak bere laugarren edizioa du aurten. Aurreko urteetan legez, komikigile berriei euren lanak jendaurrean erakusteko aukera ematea da lehiaketaren xede nagusia, euskarazko sorkuntza bultzatzearekin batera. Aurten ere, Adur Larreak (Bilbo, 1982) eta Pernan Goñik (Oñati, 1968) osatuko dute epaimahaia. Sariketaren eta komikigintzaren inguruan hitz egin dute Ortzadarrekin bi komikilariek, aurtengo lanak baloratzen hasteko egun gutxiren faltan” Julene Larrañaga kazetariak Deia egunkarirako epaimahaikide biak elkarrizketatu ditu. Hona hemen elkarrizketa osoa.\nIaz saritutakoak Jon Mikel Udakiola (Hernani, 1965) eta Piedad Ortiz de Urbina (Barakaldo, 1973) izan ziran. Bere blog-etik hartutakoa da beheko argazkia:\nBy komikeri • Laburpen hitzak Adur Larrea,kmk ortzadar,Pernan Goñi\nUrt 23 2014\nAdur Larreak “Okatxu” aurkeztuko die Hendaiako ikasleei\nUrtarrilaren 28an, Adur Larrea irudigileak “Okatxu” komikia aurkeztuko die Hendaiako ikasleei herri horretako mediatekan. Komiki horrek, Okatxu arkumearen istorioa kontatzen digu, bere sortzetik Okabeko arditegi batean (Donibane Garazi ondoan). Irakurleak bere abenturak segituko ditu, inguruan duen mundua deskubritzen duen bitartean. Aurkezpena euskaraz izanen da, eskoletako haurrentzat.\nAdur Larrea Bilbon jaio zen 1982. urtean. Arte Ederrak Leioako unibertsitatean egin zituen. Hainbat aldizkari, egunkari zein liburuentzako ilustrazioak eta komikiak egiteaz aparte, kartelgintza edo ikusentzunezko proiektuetarako animazioak eta grafismo lanak egiten ditu ere. Hauen berri zabalagoa bere webgunean duzue.\nAipatu barik ezin utziko Hendaiako mediatekak 9. artearen alde egiten duen lana. Urtarrilaren 31rarte adibidez komikigintzaren teknika ezberdinak azalduz erakusketa bat dago zabalik. “Gidoilariaren lehen asmakizunak, marrazkilariaren lehen zirri-marrazkiak, teknika bereziak… modu ludikoan eta irudiztatuan, lanbide aberats eta konplexu horri buruzko xehetasun guztiak aurkituko dituzue erakusketa zoragarri horretan”.\nBy komikeri • Laburpen hitzak Adur Larrea,Hendaiako mediateka,Okatxu\nAbu 23 2012\nBordaxuri, bertsotatik bineterara Adur Larrearen eskutik\nEuskaraz egiten den komikiaren aztarnen atzetik gabiltzanok badugu Bertsolari aldizkaria irakurtzeko aitzaki on bat. Adur Larreak sinatutako lanetan, aldizkariaren azken aleek leku berezia gordetzen diote komikigintzari. Leku berezia eta aproposa, 6 orrialde koloretsuetan bertsolari ezberdinen biografiak irakurleari eskaintzen joateko. Aldizkariaren 80. zenbakian, adibidez, “Bertsolaritzaren historia” irakur dezakegu azpititulu modura eta hori da Adurrek aldizkariz aldizkari jarraitzen duen ildoa. 81. zenbakian adibidez Martin Larralde “Bordaxuri”ren bizitza tristean oinarritutako lehenengo istorioa eskainiko digu, 83 zenbakiak berriz, bizitza negargarri horren bigarren parteari bide ematen dio. Horrela, hurrengo aleetan, kanta edo bertso zaharrak berpiztuz, beste horrenbeste istorioak ezagutuko ditugu. Lapurdiko basoetan ibili ziran bidelapurrena, gerratik etxera buelta doazen soldadu batzuena… ahozko tradizioan gordetzen diran pasadizu gehienak bezala, ikaragarriak.\n“Ikaragarritasun” hori baina baliabide eta osagai interesgarria izan daiteke komiki baten narrazioa aurrera eroateko orduan. Eta Adurrek ondo aprobetxatzen ditu Bordaxurik sufritu zituen bidebakokeriak komiki interesgarri eta gomendagarri bat sortzeko.\nFrantziako komikigintzan hainbat lanek darabilte kondenatu errugabearen gaia : Bertho-Boidinen “Cheri-Bibi”, Mandrafina-Saccomannoren “Cayenne”, Laurent Maffreren “L’homme qui s’evada” etab.\nAdibide asko ditugu, eta ezta gai txarra gure Bordaxuriren bizitza nobela grafikoaren formatora eramateko, ez. Agian egunen batean…\nKomikiaren laburrera alde batera utzita (hau da komikiaren ahulezi bakarra) trebetasunez azaltzen du Adurrek istorioa, irudi biziarekin, eta oso adierazgarriak diran koloreak erabiliz (Kolorea narrazioaren oinarrizko zutabea dugu) . Igartzen da gainera marrazkigilea lanerako ondo dokumentatu dela. Hizkuntzaren aldetik zer esanik ez. Euskara standarretik kanpo komikiak irakurtzeko ohitura gutxi badugu ere, kontakizuna aberastu eta bere lekuan, bere garaian ere, kokatzeko ezin aproposagoa da.\nBeraz gure aldetik besterik ez. Aurrerantzean Komikerin egile gazte honen jarraitzale zintzoak bihurtuko gara. Duda barik!\nBy komikeri • Laburpen hitzak Adur Larrea,Bertsolari,Bordaxuri,Martin Larralde


Galaxiaren Lorategia - Iruñeko Planetarioa\nZientzia eta ingurumen-dibulgazioko proiektua. Hezkuntza-entitate, kolektibo eta irabazi asmorik gabeko elkarteek parte hartu dute jarduera honetan.\nGalaxiaren Lorategia 2017 ekainaren 9an ateak ireki zituen, lehenbiziko babesletza fasearen ondoren. Tarte horretan hezkuntza-entitate, kolektibo eta irabazi asmorik gabeko elkarteek 300 zuhaixka baino gehiago babestu zituzten "kosmosaren lorezainak" bihurtuz. Jarduera horretan Lorategien Udal Zerbitzuaren aholkularitza zein Iruñeko Planetarioko irakasle-taldearen informazio galaktiko guztia lagun izan zuten.\nIkastetxe, talde eta elkarteak zuhaixka bat babesteko beheko galdetegia osatzea beharrezkoa da. Jarduera hitzaldi batekin hasiko dugu, ondoren, lorategian paseotxoa egin eta azkenik, talde bakoitzak bere zuhaixkaren ondoan argazkia aterako du. Ekitaldia larunbat goiz batean eginen da, euskaraz eta gaztelaniaz. Ordu bateko iraupena izanen du gutxi gora behera eta doakoa da.\nZuhaixka babesteko bi eredu mota daude. Aurrez-aurreko babesletza (planetarioko ekitaldira etortzea eskatzen duena) eta babesletza ordezkatua (bertaratu ezin direnentzat). Aurrez-aurreko babesletza hautatzen dutenei, mezu elektroniko baten bitartez jakinaraziko diegu zein egunetan etorri behar duten eta etorri ezin direnen kasuetan, lorezainek edota planetarioko langileek parte hartuko dute argazkian (lehenbiziko fasean egin bezala).\nHona hemen azken hilabeteetako zenbait lorezain kosmiko euren zuhaixkaren ondoan.\nAURKITU ZURE ZUHAIXKA!\nZuhaixka bat babesteak ikastetxe, talde edo elkarteen izena Udalaren Lorategietako Zerbitzuak hautatutako landareari ematean datza. Zenbait talde zuhaixka landatzera etorri dira eta beste batzuk ordezkatutako babesletza hautatu dute, modu honetan, zuhaixkaren landaketa udaleko zein planetarioko langileen eskuetan utziz. Ereduaren jatorrizko sortzailea Jon Lomberg da eta egokitzapena Udalaren Lorategietako Zerbitzuak gauzatu du.\nAurkitu zure zuhaixka\nIruñeko Galaxiaren Lorategia.\nDatozen hilabeetan estreinatuko dugun pelikula berriaren trailerra duzue honako. Inaxiok galaxiaren lorategia zaintzen du.


Itzalpeko errealitatea | Iritzia | GARA\nGizarte zerbitzuen funtzionamendu egokia ezartzea ezinbesteko neurria da, baina ezin da bakarra izan. Sistema osoa berraztertu eta berrantolatzeko beharra dago\nUrtero bezala, etxeko langileen elkarteak (ATH-ELE) sektoreko lan baldintzei buruzko inkesten datuak ezagutarazi ditu. 2018an elkartearen aholkularitza zerbitzua erabili zuten etxeko langileei esker lortu dituzte datuak. Ondorioak aintzat hartzekoak dira, ez soilik 500 langilek baino gehiagok emandakoak direlako, baita eguneratuak eta fidagarriak diren bakarrak direlako ere. Izan ere, hein handi batean itzalpeko errealitatea da hau. Egia da etxeko langileen kontratazioa gure artean nahiko zabalduta dagoela, ez da inondik inora klase aberatsenek soilik erabilitako zerbitzua. Hala ere, ekonomia sektore honen egoeraren inguruan dagoen informazioa oso urria da. Eusko Legebiltzarrak eskaria egin arren, aurten ere Eusko Jaurlaritzaren ikerketaren zain gaude.\nEz gara harrituko ia etxeko langile denak emakumeak direla jakiterakoan, edo jatorri atzerritarra dutenek pisu handiagoa dutela ezagutzean, bereziki barne-lanean dihardutenen artean. Baina, agian, ez dugu hausnartu egun batetik bestera lanik gabe geratzea oso ohikoa dela sektore honetan, eta egoera horretan langabezia prestazioa izateko eskubiderik ez dutela, bakarrik hilabete bateko kalte-ordaina lan egin duten denbora tartea kontuan hartu gabe. Gainera, legeak ezartzen dituen betekizunak, esaterako, gehienezko ordu kopuruak eta atsedenaldiak ez errespetatzea ohikoena da.\nEtxeko langileen egitekoa, etxeko zereginaz gain, zaintza lanak izaten dira, haurrena eta bereziki menpekotasuna duten adinekoena. Baina, zer gertatuko litzateke etxeko langile denek lan baldintza duinak izango balituzte eta beharrezko kontrolak ezarriko balira? Dudarik gabe, are ageriagoa izango litzatekeela gure gizartean zaintza beharrak konpondu gabeko arazoa direla.\nGizarte zerbitzuen funtzionamendu egokia ezartzea ezinbesteko neurria da, baina ezin da bakarra izan. Sistema osoa berraztertu eta berrantolatzeko beharra dago, adibidez, lana eta zaintzak uztartzeko aukerak ezarriz. Bien bitartean, etxeko langileen egoera kaxkarrak baimenduz gabeziak ezkutatzen goaz.


Bilboko Gotzaitegiak, Euskaltelen aholkularitza teknologikoari esker, zuzenean emongo ditu datorren domekaz, urriak 11, Begoñako Andra Mari Bizkaiko Zaindariaren egunez, Begoñako basilikan ospatuko diran eleizkizun nagusiak. Horri esker, Bilbon eta Bizkaian ospe handia dauan eguneko ospakizunak zuzenean jarraitu ahal izango dira etxetik.\nAurton, COVID-19ak baldintzatuko ditu ospakizunak eta, horregaitik, basilikara jente-kopuru mugatuak sartu ahal izango dau eta aurretik gorde behar izango da lekua edozein ospakizunetan parte hartzeko. Ordu honeetan ospatuko dira mezak: 8:00etan, 10:00etan, 12:00etan (On Mario Izeta gotzaina buru dala), 13:00ean, 16:00etan, 18:00etan eta 20:00etan (On Joseba Segura gotzain laguntzailea buru dala). Bezperan –zapatua, urriak 10-, Eukaristia arratsaldeko zazpietan ospatuko da, On Mario Izeta gotzaina buru dala.\nHamar urte Bilboko gotzain izendatu ebela\nCOVID-19 pandemiak eragindako osasun-krisiak gure artean guztiz sustraituta dagozan ohitura eta usadioak hankaz gora jarten dihardu. Eta hau are eta gehiago nabarmentzen da, esate baterako, Begoñako Andra Mariaren egunean. Horregaitik, basilikara bertara joaterik ez dabenei, Bilboko Eleizbarrutiak eleizkizuneak etxetik zuzenean jarraitzeko aukera emoten deutse. Hain zuzen be, datorren domekaz, urriak 11, hamar urte beteko dira On Mario Izeta Bilboko gotzain izendatu ebenetik eta bera izango da buru eguerdiko 12:00etan basilikan ospatuko dan Meza Nagusian. Amatxuren egunez Bilboko gotzain lez ospatuko dauan azken Eukaristia izango da, datorren abenduaren 5etik aurrera Burgoseko artzapezpiku izango dalako. Fededun askok zuzenean jarraituko dau ospakizuna teknologiari, eta hain zuzen be, adimen artifizialari esker, egundoko laguntza bihurtu da-eta ospakizunak etxeetara eroateko, eleizetan jente-kopuru mugatua -%75- sartu daiteken honetan.\nApuntarse a las misas del Día de la Amatxu


Beasainen Atzegizale izpiritua indartzen - Beasaingo Udala\nBeasainen Atzegizale izpiritua indartzen\nArgitaratua: 22 Azaroa 2021\nBeasaingo Udalak bat egin du Atzegiren sentsibilizazio kanpainarekin eta adimen desgaitasuna duten pertsonekiko jarrera positiboa erakusten duten pertsonak nabarmendu ditu\nBeasaingo Udalak gizarte arloko elkarteekin mantentzen duen elkarlanaren barruan Atzegi elkartearekin adimen urritasuna duten pertsonen ongizatea eta bizi kalitatearen alde egiteko sentsibilizazio kanpaina berria iragartzeko agerraldian parte hartu du.\nBeasaingo Atzegizale eta adimen desgaitasuna duten pertsonen familiekin batera udaletxean egin duten aurkezpenean kanpainaren berri eman dute. Horrezaz gain, datorren abenduaren 20an, Atzegik 60garren urteurrena ospatuko du Donostiako Kursaal aretoan osasun egoera zela eta iaz ospatu ezin izan zena.\n“Geroz eta gehiago gara eta nonahi gaude” lelopean, duela 20 urte sortu zen Atzegizale boluntarioaren figura balioan jarri da funtsezkoa baita adimen desgaitasuna duten pertsonen bizitzan. Hori horrela, Malu Valles ongizate arloko zinegotziak, balioan jarri du Atzegizale direnen papera eta lana, izan ere adimen urritasuna duten pertsonen bizi kalitatea hobetzeko, aisialdiaren bidez gizartean parte hartzea bait da helburu nagusia.\nBeasaingo zein Gipuzkoako Atzegiko arduradunen hitzetan, Atzegizale diren pertsona asko daude, baina oraindik ez dakite: zenbaitek uste dute boluntarioa izatea edo Atzegiko jardueretan parte hartzea dela, baina ez du zertan hala izan. Kontzeptua ulertzen laguntzeko, sentsibilizazio-kanpainaren barruan hainbat material sortu dira; kartelak, bideoak, esperientzia pilulak, eta abar. Material horiek www.atzegi.eus webgunean sortu den “Atzegizale Txoko” berrian aurki daitezke.\nAtzegiren datu orokorrak Goierriko bailaran\n86 familia daude eta 102 dira adimen desgaitasuna duten pertsonak. Bestalde 92 kolaboratzaileko sarea dago eta 632 Atzegizale. Elkartearen oinarria 826 pertsonek osatzen dute.\n2022, Urtarrila 03\nBeasaingo Plangintzako Arau Subsidiarioetako Katalogoaren…\n2022, Urtarrila 21\nHerritarrek Bizum eta NireOrdainketa Wallet…\n2022, Urtarrila 14\n103 urte bete ditu Gregoria…\nBeasainen kontziliazio erantzunkidea hobetzeko hainbat…\n2022, Urtarrila 12\nIAT zerbitzugunea eraikitzeko lanak hasita\n2022, Urtarrila 11\n2022ko udal zerga eta tasen…\n2022, Urtarrila 08\nEmiliana García 107 urterekin Beasaingo…\n-0001, Azaroa 29\nNeguko barazkiez beterik dator 2022ko…\n2021, Abendua 29\nNagusi optika erakusleiho lehiaketaren irabazlea\n2021, Abendua 27\nEmakumezkoen Espainiako kopa txirrindulari probak…


Gizonezko bat atxilotu dute bere bikotekide ohiarekin eztabaida gogor bat izan ondoren « Prentsa oharrak\nGizonezko bat atxilotu dute bere bikotekide ohiarekin eztabaida gogor bat izan ondoren\nKategoriak: Udaltzaingoaren eta suhiltzaileen jakinarazpenak — Komunikazio Zerbitzua / Servicio de Comunicación — 27 iraila 2019 13:42\nUdaltzaingoaren agenteek 38 urteko gizonezko bat atxilotu zuten atzo, genero-indarkeriaren delitu baten ustezko egile gisa, bere bikotekide ohiari mehatxu eta eraso egiteagatik.\nEguerdian, 092 zenbakira egindako dei batek jakinarazi zuen eztabaida latzean ari zirela Sansomendi auzoko etxebizitza batean. Bertara joan zen patruilak bi pertsonekin hitz egin zuen, eta haien bertsioak entzun ondoren, gizonezkoa atxilotzeari ekin zioten eta gaur goizean epailearen esku geratu da.\nUdaltzaingoaren Agenteek 33 urteko gizonezko bat eta 34 urteko emakume bat atxilotu zituzten atzo goizean, indarkeria eta mehatxuak erabiliz higiezin baten usurpazio-delituaren ustezko egile gisa.\nGertaerak 10:30ak aldera izan ziren, altxamendu judizial bat egin ondoren, beste inolako gorabeherarik gabe, Babesgabeen auzoko etxebizitza batean. Higiezinaren jabeek polizia etor zedila eskatu zuten, lehengo maizterrak –gizonezko bat eta emakumezko bat– indarrez sartu zirelako eta barruan geratzeko asmoa zutelako. Une horretan, borroka bat gertatu zen, eta jo egin zuten jabea.\nAlde guztiekin elkarrizketatu ondoren, gertaera horiek izan zirenean jabeekin batera zegoen lekuko bat ere barne, udaltzainek atxilotu egin zituzten bi pertsonak. Gaur goizean epailearen esku geratu dira, Guardiako Epaitegian izapideak abiarazi ondoren.\nGidatzen zihoan gizonezko bat inputatu dute, gida-baimenik gabe gidatzeagatik, eta beste bat edanda gidatzeagatik\nUdaltzaingoa izapidetzen ari den argiketa batean 34 urteko gizonezko bat ikertzen ari dira, Larrea kalean gida-baimenik gabe gidatzeagatik bide-segurtasunaren aurkako delitu bat egin ote duen jakiteko. Halaber, beste argiketa batean 45 urteko gizonezko bat ikertzen ari dira, edari alkoholdunen eraginpean gidatzeagatik. Bilbo Plazan gerarazi zuten eta 0.82-0.85 miligramo alkoholeko tasak eman zituen arnasbideetatik kanporatutako aire-litro bakoitzeko. Emaitza horiek ikusirik izapideak abiarazi dituzte, Guardiako Epaitegira bideratu dezaten.\nBi pertsona zauritu dira istripuetan\nAzkeneko 24 orduetan 10 trafiko-istripu erregistratu dira, eta horietan 2 pertsona zauritu dira.\n14:00ak aldera istripu bat erregistratu zen auto baten eta bizikleta baten artean, eta horren ondorioz, bizikleta gidatzen ari zen 19 urteko neska zaurituta geratu zen. Santiago Ospitalera eraman zuten.\nBizikletaz zihoan 18 urteko beste mutil gazte bat zauritu zen atzo 17:00etan, Antso Jakituna kalearen eta Gasteiz Hiribidearen elkargunean tranbiak harrapatuta. Anbulantzia batek Santiago Ospitalera eraman zuen.\nAtzo, 16 salaketa aurkeztu zituzten Polizia Judizialean.\nTalde politikoen adierazpena\nUdaltzaingoaren eta suhiltzaileen jakinarazpenak\nGasteizek Olentzero eta Mari Domingiren eta Erregeen desfileak berreskuratu ditu datozen Gabonetan 28 azaroa 2021\nGasteizek komun publiko berriak jarriko ditu parke eta plaza ezberdinetan 25 azaroa 2021\nVitoria-Gasteiz, emakumeenganako indarkeriaren aurka konprometitua 24 azaroa 2021\nGizarte Politiken Sailak adinekoentzako osasun-parkeak instalatu ditu Sansomendin eta Txagorritxun 24 azaroa 2021\nUdalak estrategia bat aktibatu du Gasteizko ikastetxeetako eta haurreskoletako jolastokiak naturalizatzeko 23 azaroa 2021\nVitoria-Gasteiz Hobetuz ekimenaren bozkaketaren emaitzak abenduaren 1ean ezagutaraziko dira Europa Jauregian eta ekitaldia online ikusteko aukera izango da\nIkuskizunak, lantegiak, hitzaldiak... abian dira Euskararen Nazioarteko Egunaren jarduerak\nAzaroaren 29an, astelehena, izen-ematea berritzeko epea hasiko da gizarte-etxeetako jardueretan\nOinarrizko Gizarte Zerbitzuak: aldez aurretiko hitzordua


Herri Ondarea :: Marrauen badaezpadako jokabidea\nGaia aukeratuAgriculturaAlimentaciónAnécdotasBersolarismoCalendario popularCaseríoCreencias y mitologíaFamiliaGanaderíaHerradoresIndumentariaIndustriaInformación localJuegos infantilesLiteratura popularMedios de comunicaciónMobiliario domésticoMúsicaNaturalezaOpinionesOpiniones de los informantesPastoreoPescaBarcoPolíticaReligión y cultoRitos funerariosTiempo libreToponimiaVascos en el extranjero\nKarnabaletan lege-haustea eta okerkeriak egitea da normalena eta marrauen artean be normala izan da holan ibiltea. Marrau batzuk beste batzuk baino txarragoak egoten ziran. Esate baterako, bateri "Dinamina" deitzen eutsien. Harek zapaten lustreagaz urteten eban kalera, neskekana joan eta arpegian emoten eutsien lustrea.\nBeste batek, kapitaina zan batek, kalean topetan eban jenteari heldu eta hauxe galdetzen eutson: "zer gura dozu gehiago, birritan agonian edo behin hil?" eta "Beinil" ezizena geratu jakon. Holangoak asko... Kaletik arrapaladan segidu, zirritxua egin... Orain dinoe Mundakara bagoaz libre dagoala zirria egitea baina hori ez da egia. Eta holango gauzak egin, egiten ziran.\nPalu bategaz be joaten ziran, Bilbon be bai leku askotan, palua soka bategaz eta iko-pasa bat amarrauta. Umeei-eta esaten: "ikotxue! ikotxue! ahoakin bai, eskuekin ez".


BTB080060-M1D19200 0,80 mm-ko kontaktu bikoitza Board-to-Board 2 * 30P gizonezko konektorea altuera estalia = 7,0-8,5 mm\nEstaltze zikloa: 50 ziklo\nPieza zenbakia: BTB080060-M1D19200\nEstaltze altuera: 7,0-8,5 mm\nLaneko tenperatura: -25 ~ 85 gradu\nKontaktuaren erresistentzia: 60 mΩ Geh\nSlimStack Board-to-Board / 0,35 mm-ko tonua Board-to-FPC konektoreak / mundu osoko bezeroei hornitzen dizkiegu.\nProduktuak asko erabiltzen dira produktu informatiko eta periferikoetan, produktu elektroniko digitaletan, komunikazioko produktu elektronikoetan, automobiletako produktu elektronikoetan, banku terminaleko produktu elektronikoetan, mediku produktu elektronikoetan eta etxetresna elektrikoetan, etab.\nKalitate kontrolerako ISO9001 / ISOI14001 kalitatea kudeatzeko sistemaren estandarrak betetzen ditugu. Txinan epe luzerako zure bazkide izatea espero dugu.\nIsolatzailea Lcp beltza UL94V-0\nKonektorearen estaldura Fosforo Brontzea, 100U Lata ”Soldadura isatsean Urre hautatua kontaktu eremuan estalduretan.\nMikro SD txartelaren lurra Phonsphor Brontzea\nTentsio eragilea 60V AC / DC\nUneko balorazioa 0,5A / Pin\nTentsio iraunkor dielektrikoa 500V AC\nFuntzionamendu tenperatura -25– + 85 gradu\nHezetasun-tartea % 95 RH Geh\nIsolamenduaren erresistentzia 800 OM ohmiak min. 250VDC-tan\nJarri harremanetan atxikitzeko indarrarekin 100gf Min Kontaktu bakoitzeko\nTentsio abiadura 50V\nHarremanetarako erresistentzia 60 MAX\nEstaltze zikloak 50 ziklo\nHelburuko merkatuak eta aplikazioak\nTelecom / Datacom ekipoak\nGama altuko ordenagailuak\nProba txartela eta txartel luzatzaileak\nProba eta Neurketa Ekipamenduak\nProduktuen ezaugarria Denbora luzeko bizi-zikloa (30 aldiz baino gehiago); Tenperatura altuko erresistentzia; Normalean erabiltzen diren ereduak;\nOntziratze kantitate estandarra 5000 pieza\nBerunezko denbora 2 aste\nEnbalatzeko xehetasunak: Produktuak bobina eta zintarekin ontziratuta daude, hutsean ontziratuta, kanpoko paketatzea kaxetan dago.\nBidalketa xehetasunak: DHL / UPS / FEDEX / TNT nazioarteko bidalketa konpainiak aukeratzen ditugu salgaiak bidaltzeko.\nKonpainiak I + G eta zuzendaritza talde trebea du, eta ekoizpen ekipamendu aurreratuen eta doitasunezko probetarako tresnen lehen maila. Barne merkatua nagusia da Txinako hegoaldean, erradiazioa herrialde osoan, nazioarteko merkatua nagusia Hong Kongen, Taiwanen eta mundu osoko bezeroetan.\nProduktuak batez ere erabiltzen dira:tresneria, komunikazioa, segurtasuna, ekipamendu medikoa, ordenagailuaren ama plaka, programa kontrolatutako etengailua, kamera digitala, LED fotoelektrizitatea, etab.\nEskariaren pertsonalizazio indartsuaren aurpegia, gure I + G zentro sendoa, moldeen fabrikatzailea eta prozesatzeko zentroa, bezeroen beharrak azkar atzeman ditzakeenak, OEM / ODM produktuak produktu fidagarriena eta bezero desberdinentzako konektore zehatzak dituztenak eskainiz.\nHitz klabeak: 0,8 mm-ko altuera eskaintzen dugu Taulatik taulara konektorea gizena / 0,8 mm-ko tonua 60Pin Plaka-taula taulako konektoreak / Taulara taulara 0,8 mm-ko arra motako konektorea / Konektorea zirkularra Pcb taula Taulara Emakumezkoen goiburua 0,8 mm-ko zelaia / azalera Muntatu Smt motako taula gizonezko entxufe konektorera taulara. Mundu osoko bezeroetara esportatu genuen.\n1. Produktu guztiak% 100ean elektrikoki probatu dira bidali aurretik, errendimendu ezin hobea bermatuz.\n2. Laginak beti daude eskuragarri. (Zure marrazkiak edo zehaztapen baldintzak beti dira ongi etorriak).\n3. Zure edozein kontsulta edo galdera 24 ordutan erantzungo da.\n4. Saldu osteko zerbitzu ona\n5. Ongi etorri gure fabrika noiznahi bisitatzera.\n6. Epe laburra\nBidalketa: Espresak bidaltzea, aire garraioa, trenbide garraioa eta itsas garraioa onartzen ditugu.\nAurreko: FPC03045-42201 FP C0.3mm XP SMT H = 1,0mm Telefono irekia telefono mugikorrerako erabilitako lokailu beltza Produktuaren informazioa\nHurrengoa: Alternative Micro fit 3.0 mm-ko pitch haria, etxebizitzaren terminalean eta goiburuan sartzeko\n0,35 mm-ko zelai-taulako konektorea\n0,5 mm-ko zelaia SMT plaka-plaka konektorea\nBeheko sarrerako plaka-plaka konektorea


Kadete mutiletan erraz gailendu dira zumaiarrak bateletako lehen jardunaldian - Zumaia - Baleike.eus\nKadete mutiletan erraz gailendu dira zumaiarrak bateletako lehen jardunaldian\nBaleike 2020-01-12 10:30\nArtxiboko irudian, zumaiarrak bateletan\nHamalau segundoko aldearekin nagusitu dira zumaiarrak Martutenen hasi den 2020ko Gipuzkoako Batel Ligan. Zumaia D ontziak lortu du garaipen hori. Infantil mutilek eta promesa neskek ere lan txukuna egin dute. Jubenil mutilak, berriz, lehiatik kanpora utzi dituzte.\nEmaitza onekin itzuli ziren atzo arratsaldean Martutenetik (Donostia) Zumaiako arraunlariak. Hantxe hasi zen 2020ko Gipuzkoako Batel Txapelketa, eta zumaiarrak zortzi ontzirekin joanak ziren ia kategoria guztietan parte hartzeko asmoz.\nKadete mutilak ibili ziren finen, eta garaipenarekin etxeratu dira. Erraz nagusitu ziren, hamalau segundoko aldea atera baitzieten bigarrenei. Zumaia D ontziak lortu zuen lehen postu hori. A ontzia bosgarrena izan zen, eta B ontzia zazpigarrena.\nInfantil mutilek ere lan bikaina egin zuten, eta bi segundogatik ez zioten irabazi San Juani.\nPromesa neskak ere ederki, hirugarren tokian sailkatuta Zumaia A taldea, San Juanen eta Tolosaldearen atzetik. Sei segundoko tartean helmugaratu ziren hiru ontziak. Zumaia B 11. izan zen.\nJubenil mutilak, kanporatuak\nAtzoko pena handiena, absolutuetan jubenil mutilak lehiatik kanporatu izana da. Antza, patroiak ez zuen txalekoa jantzi, eta hamasei urtera artekoek derrigorra dute hori. Patroi horrek hamalau urte dituenez, taldea kanporatu egin zuten.\nEMAITZA GUZTIAK ikusgai hemen.


Frantziako nekazaritza ministroak Landetako zerrategiak bisitatu zituen atzo | El Diario Vasco\nSociedadFrantziako nekazaritza ministroak Landetako zerrategiak bisitatu zituen atzo\nFrantziako nekazaritza ministroak Landetako zerrategiak bisitatu zituen atzo\nEkoizpenaren mantsotzea jorratzeko Parisen biltzea proposatu zuen Didier Guillaumeek\nEL DIARIO VASCO Viernes, 19 abril 2019, 18:42\nEgur eskasiak Landetako zerrategien ekoizpenean eragiten ari den mantsotzea ekiditeko asmoz, industrialariek zuraren garraioa merkatzeko eskatu diote ministroari.\n«Beti da erraza gobernuari dirua eta, aldi berean, zergen eta prezioen jetsiera eskatzea» erantzun du Guillaumeek, aukera hori oraindik mahai gainean dagoela onartu duen arren. «Legezkoa al da egurraren garraioa diru-laguntzen bidez sustatzea? Ez al litzateke hori lehiakortasuna distortsionatzea ? Hori da aztertzen ari garena.»\nEgoerari nola aurre egin adosteko, ministroak hurrengo hilabeteetan Parisen biltzera gonbidatu ditu sektoreko ordezkariak, bertan konponbide bat aurkitzeko konpromisu tinkoa agertu duelarik.\nIzan ere, 2009an Klauss ekaitzak basoko zuhaitzen %30 erauzi ondoren, egurraren prezioak nabarmen egin zuen behera, zerrategien ekoizpena bultzatuz. Egun, ekaitzak eragindako egur soberakina agortu ondoren, prezioen igoera azkar eta handiak zuraren sektoreko ekoizpen geldotu du.


barren.eus - Urresteiko ertza (Atxarte)\nArgitaratua: 2017-11-03 11:38\nEsan diot gaurkoak luze iraungo didala barnean. Eta ohartu naiz zenbat maite dudan mendia, zenbat maite ditudan mendiko lagunak. Ohartu naiz ez naizela ez eskalatzaile, ez korrikalari, ez alpinista. Baina bai mendizale. Eta horrekin aski eta asko dela. Ikusten dut jendea marka hau eta beste egin nahi duena, mendi hau eta beste igo nahi duena, lasterketa luze bat eta are luzeagoa egin nahi duena. Nork bere mugak ezagutzea da mendia. Hala erakutsi zidaten niri, eta hala gozatzen dut nik.


"Berme juridikoa" duen euskararen dekretu baten alde egin du Txibitek, eta Esparza "epaitegira" joateko prest azaldu da - Nafarroa - euskalerriairratia.eus\n"Berme juridikoa" duen euskararen dekretu baten alde egin du Txibitek, eta Esparza "epaitegira" joateko prest azaldu da\nEuskalerria Irratia 2020-03-05 13:14\nTxibite parlamentuan, artxiboko irudi batean (Argazkia: Nafarroako Parlamentua)\nMaria Txibite Nafarroako Gobernuko presidenteak adierazi du exekutiboa "berme juridikoa" izango duen eta Foru Erkidegoko errealitate soziolinguistikoarekin bat etorriko den euskara dekretu berri bat lantzen ari dela; Javier Esparza Navarra Suma bozeramaileak, berriz, "lehen eta bigarren mailako" herritarrik ez egotea eskatu du, eta, bestela, "epaitegira" joango dela gaineratu du.\nMaria Txibitek, Navarra Sumak parlamentuko osoko bilkuran egindako galdera bati erantzunez, esan du gobernua "departamentuen arteko molde batean" ari dela lanean "sendotasun osoz eta berme juridiko osoarekin arau bat eraikitzeko", eta gogorarazi du asteazken honetan bertan ezagutu zela Nafarroako Kontseiluaren ebazpena, zeinaren arabera "euskara meritutzat jo daiteke eremu ez-euskaldunean, legea aldatu beharrik gabe".\nLehendakariak adierazi du araudi berriaren inguruan "ahalik eta adostasun sozial, politiko eta sindikal handiena lortzea" dela bere helburua, eta dei egin die talde politikoei "hizkuntza politika borroka alderdikoitik kanpo uzteko".\n"Gobernu honen konpromisoa gure erkidegoko errealitateari erantzungo dion hizkuntza-politika da, eskariari erantzungo diona, herritarrei zerbitzu ona bermatuko diena eta euskara arma izatetik ondare-balio komuneko kontzeptu batean kokatzera jaurtikiko duena", esan du.\nNavarra Sumaren bozeramaile Javier Esparzaren esanetan, "aurreko legealdian hizkuntza politika sektarioa jasan dugu, eta horrek ez zion erantzuten ez arrazionaltasunari, ez Nafarroako errealitate soziolinguistikoari, euskal abertzaletasunaren obsesioei baizik".\nEsparzaren esanetan, orain alderdi abertzaleek "bidea markatu" nahi diote Nafarroako Gobernuari, eta "eremu ez-euskaldunean euskara meritu gisa baloratzen tematu dira berriro". "Arau berriak euskaldunentzat bermatzailea izan behar duela diote, baina ez dute hitz erdi bat ere hitz egiten funtzio publikoan sartzeko aukera berdintasuna errespetatzeaz, ezta hitz erdi bat ere eremu ez-euskalduneko errealitate soziolinguistikoa errespetatzeaz, euskaraz ez dakiten eremu ez-euskalduneko biztanleen ehuneko 98ren eskubideak defendatzeaz", adierazi du.


Goethe Zertifikat C1 ziurtagiria - Elduaien\nGoethe-Zertifikat C1 ziurtagiria\nGoethe C1 alemaneko ziurtagiria\nBere izenak berak azaltzen duen bezala, Goethe-Zertifikat C1 ziurtagiria Europako Hizkuntzen Erreferentzia Marko Bateratuak ezartzen duen konpetentzia eskalako sei mailetako bosgarrengoaren baliokidea da. Alemaneko hezkuntzan munduko erakunderik ospetsuena den Goethe-Institut-ek ematen duen bizitza osorako balioa duen titulu ofiziala da eta helduentzako azterketa bakar bat eskaintzen du. Azterketa egiteko gutxienez 16 urte beteta edukitzea gomendatzen da.\nGoethe-Zertifikat C1 ziurtagiriak alemaneko maila oso aurreratua ziurtatzen du eta bai helduen eta baita gazteen kasuan ere, eta beti aurreko ezagutzaren eta hizkuntza prestakuntzaren arabera, hautagaiek azterketa gaindituko dutela ziurtatzeko aurkeztu baino lehen 45 minutuko 800 eta 1.000 eskola bitartean jaso behar izan dituztela kalkulatzen da.\nGoethe-Zertifikat C1 azterketa Alemanian bere ikasketak aurrera eramateko prestatu, bere espezialitateko lanpostu bat lortzeko alemaneko ezaguera aurreratua ziurtatu edo medikuntza arloan Alemanian bertan edo alemanez ekintzei aurre egiteko prestatu nahi duten helduentzat zuzenduta dago. Ziurtagiri honek lortu duenak testu luze eta konplexu desberdinak ulertzeko, esanahi inplizituak antzemateko eta alemanez arintasun eta erraztasun osoz eta ahaleginak egin behar izan gabe komunikazteko gaitasunak dituela adierazten du. Horretaz gain, gainditzen duen hautagaiak gizartean eta lan edo ikasketa arloetan alemana malgutasunez eta era eraginkorrean erabiltzeko gai dela frogatzen du; eta baita gai konplexuen inguruan argitasunez, xehetasunak emanez eta egitura aproposarekin hitz egin dezakela ere.\nGoethe C1 azterketaren atalak\nGoethe-Zertifikat C1 azterketa lau zati desberdinetan banatuta dago: irakurketa ulermena, entzunezko ulermena, idatzizko adierazpena eta ahozko adierazpena (taldekako ahozko azterketa). Proba hau era berdinean egiten eta zuzentzen da mundo osoan zehar.\nIrakurketa ulermena (70 minutu): liburu espezializatuetako testuak, komentarioak, aipamenak eta txostenak irakurri eta ulertu behar dira, eta zeregin desberdinak bete hauen inguruan. Horietan testu zabalagoak erabili ditzakela frogatu beharko du hautagaiak, adibidez idatzi horietako esaldiak aipatuz.\nEntzunezko ulermena (40 minutu, gutxi gorabehera): zuzeneko nahiz telefono bidezko hizketaldiak, irratiko elkarrizketa edo erreportaiak eta antzeko audioak entzun eta ulertu behar dira, hauen inguruko oharrak idatziz, gero audio desberdinak erlazionatu ahal izateko.\nIdatzizko adierazpena (80 minutu): gai baten inguruko comentario bate gin behar da, testuari egitura aproposa emanez. Laguntza bezala, grafikoen bidezko informazioa jasoko da.\nAhozko adierazpena (10-15 minutu): lehenengo zatian, testu labur baten inguruan iritzi pertsonala azaldu beharko da. Segidan, solaskidearekin hitz egin beharko da bien arteko erabaki bat hartzeko helburuarekin edo planteatutako galderei irtenbide bat aurkitzeko.


gazte literatura: EZ ZUTEN ERANTZUN\nLiburu hau, nahiko erraz irakurri dut eta oso entretenigarria egin zait. Hemezortzi urte inguru dituzten gazte batzuen istorioa kontatzen du, unibertsitatean hasiberriak gehienak . Gertaerak ez ditu kronologikoki kontatzen ordea, pasarte garrantzitsu bat gertatu ondorengoak eta lehenagokoak tartekatuz baizik. Teknika honek irakurketa zailtzen duen arren, zirrara handiagoa ematen dio liburuari. Batez ere, gazteei aholkatuko nieke liburu hau irakurtzea. Irakur ezazu!\nLiburu hau zoragarria iruditu zait. Bertan, sei neska-mutil gazte, hala nola, Hodei, Garazi, Nikole, Danel, Ela eta Jaitzek, beraien bizitzan gertatu zen pasarte bat kontatzen digute. Hemezortzi urterekin, Hodei, surf zale amorratua, lanean asten da armategi batean. Beste bost nerabeak unibertsitatean ikasketak egiten hasten dira. Ela eta Danel, azken udaraz geroztik, bikote dira, eta Gasteizen botatako parranda baten ondoren Garazi eta Hodei ere elkar maitemintzen dira. Baina liburuan Aurrera joan hainean, egun zehatz batean, gauza larriren bat gertatzen dela ohartzen joaten zara. Azkenerako liburuak amaiera triste samarra daukan arren, nire ustetan liburu zoragarria da eta edonor bultzatuko nuke erraz irakurtzen den liburu hau irakurtzera.\nLiburu honen lehen kapitulua oso gustora irakurri dut, jakinmina piztu dit, baita irakurtzen jarraitzeko gogoa ere. Hurrengo kapituluetan kontakizunak denboran salto egiten du aurrera eta atzera eta era hori ez zait gehiegi gustatu. Nahiago nuen istorioa ordenean kontatua izan balitz. Bestetik, istorioa bera ere, ez zait gehiegi gustatu, esan nahi dut, gazteak oso lagunak ziren, asko maite zuten elkar eta bata bestea tirokatzea gehiegizkoa deritzot eta zer esanik ez beren buruaz beste egitearena. Orokorrean ez zait gustatu eta ez nioke edozeini irakurtzea gomendatuko.\nNik “Ez zuten erantzun” liburua irakurri dut, asko gustatu zait eta ulerterraza egin zait. Oier Santosen liburuko protagonistak hemezortzi urte inguruko sei gazte dira, batzuk unibertsitatean hasi berriak dira eta beste batzuk lanean. Lagunen artean ordea, hainbat gaizki ulertu eta tirabiren ostean, arazoak sortuko dira eta gertaera jakin batek ondorio larriak izango ditu. Liburuaren amaiera, harrigarria eta era berean gustagarria suertatu zait. Liburu hau gure adineko eta zaharragoa den edonori gomendatuko nioke. Anima zaitez!!\nLiburu hau izugarri gustatu zait. Unibertsitatean hasi diren gazte baztuen istorioa kontatzen du, maitasun kontuak, juergak... Irakurtzeko garaian nahasi samarra dela onartu behar dudan arren, oso istorio polit eta erromantikoa kontatzen duela uste dut. Ela eta Danelen maitasun istorioa ederra da, Jaitzen sexualitate kontuak gaur egun ere oso ohikoak dira eta beraien parranda giroak liburua dibertigarriagoa egiten du. Beraz, gazte guztiei gomendatuko nieke.\nOIHANE A: 2013-2014 4.B\nNik "Ez zuten erantzun" liburua irakurri dut. Niri izugarri gustatu zait liburu hau. Gazte batzuen istorioa kontatzen du. Gazte hauei hilabete batzuetan erabat aldatuko zaie bizitza. Esan beharra dago nahiko liburu zaila dela irakurtzeko, gertaerak ez baitaude kronologikoki ordenatuta. Baina aldi berean zirrara handiagoa ematen dio liburuari. Nik edozeini gomendatuko nioke liburu hau.\nNiri liburua asko gustatu zait, hasieran ez dut ulertu liburua nahaste bat zen, baina amaieran logika artzen hasi nahiz, eta bukaeran ulertu dut liburua. Liburuan dagoen nahaste horrekin ez duzu ulertzen zer pasatzen ari den eta amaierara arte zer gertatuko den jakin nahi duzu eta horrek engantxatu egiten zaitu, bueno ni behintzat bai eta emozio horrekin segituan irakurtzen da liburua. Niri asko gustatu zait eta edonor gonbidatuko nuke liburua irakurtzera.\n4B Aralar BHI institutua.\nOso interesgarria iruditu zait liburu hau. Gazte batzuen historioa kontatzen du eta hauei gertatzen zaizkien gaizkiulertuak eta arazoak errealak dira baina Danelek egiten duena egite gehiegizkoa da. Amaierara arte ez dut jakin zer gertatzen den baina bukaera oso gogorra iruditu zait. Ez nuen uste horrela bukatuko zenik. Danelen jokaera ez zait ona iruditzen, egia osoa jakin aurretik erabakitzen du zer egin eta bere kulpaz gauza oso txarrak gertatzen dira. Liburu hau edonori gomendatuko nioke, ez baita aspertuko irakurtzen eta asko gustatuko baitzaio.\nNik “Ez zuten erantzun” liburua irakurri dut, eta izugarri gustatu zait liburua. Gazte batzuen istorioa kontatzen du. Ela eta Danel, azken udaraz geroztik, bikote dira, eta Gasteizen botatako parranda baten ondoren Garazi eta Hodei ere elkar maitemintzen dira. Azkenean amaiera oso tristea gertatzen da. Liburu hau gure adineko eta zaharragoa den edonori gomendatuko nioke. Anma zaitez irakurtzen.\nU. Mozo 4B 13-14\n“Ez zuten erantzun” liburua izugarri gustatu zait.Denboran saltoak gertatzen direla-eta irakurtzerako garaian nahasi samarra egin zaidan arren,kontatzen dituen pasarteak jakin-mina piztu didate eta baita irakurtzen jarraitzeko gogoa ere. Hemezortzi urte inguruko sei neska-mutil gazte dira protagonista nagusiak eta beraien artean hainbat arazo gertatzen dira komunikazio ezagatik orokorrean.Horrek,ondorio larri batzuetara bultzatzen ditu,hala nola, protagonistetako batek bere neskalagun ohia tirokatzea,beste batek bere buruaz beste egitea… Azkenik,liburuaren amaiera nahiko tristea iruditu zait eta ez nuen horrelakoa izango zenik espero.Beraz, liburu hau gure adineko edozeini gomendatuko nioke.Anima zaitez!Alazne G. 4.A (2013-14)\nLiburu erraza irakurtzeko eta polita, amaierako hiru kapituloak ez ezik. Pen izugarria eta desilusioa sentitu ditut amaieran. Bazirudien nahiz eta amodioarengatik edo gaizki ulertuengatik lagun bat galdu zutela eta dena konponduko zelakoan, bi maiteminduek elkarrekin beren buruaz beste egiten dute elkar besarkaturik. Amaiera latza, bisitan doazen lagunentzat, Elaren amarentzat eta nola ez irakurri dugunontzat. Amaiera beste era batekoa espero nuen, politagoa. Halaz eta guzti ere edonori gomendatzen diot irakur dezan.\nLiburu hau ez zait gehiegi gustatu. Unibertsitatean ikasten asi diren lagun koadrila baten istorioa kontatzen digu. Irakurtzen zoazen einean, gazte hauen artean harreman batzuk sortzen dira, Hodei eta Garazirena esaterako. Liburuak ez du istorioa kronologikoki kontatzen eta honek irakurtzeko gogoa areagotu beharko lukeen arren, niri ez zait batere gustatu. Gainera, liburuaren amaiera gogorregia egin zait eta liburuari zerbait falta zaion sensazioarekin geratu naiz. Hala ere, iritzi desberdinak daudela kontuan artuta, irakurtzera animatzen zaitut.\nAitor O. 4.A (2013-14)\nNik "Ez zuten erantzun" liburua irakurri dut.Liburua uler erraza egin zait, unibertsitatean dabiltzan sei gaztena delako,baina datak ezditu ordenetan eta pixkabat nasten da.Liburuak pasarte politak ditu baina amaiera tristea.Ala eta guztiz ere asko gustatu zait, edozein gazteri gomendatuko nioke.ANIMA ZAITEZ!\nOraingo honetan Oier Santos idazlearen "Ez zuten erantzun" luburua irakurri dut eta egia esan asko gustatu zait. Istorioko pertsonaiak sei gazte dira, unibertsitatean hasi berriak eta denek leku ezberdinetan ikasten dutenez asteburuetan egiten dituzte planak. Haietako plan bat hondartza txiki batera joan eta festa "bero" bat egitea izan zen eta hasieran plan zirraragarria iruditu bazitzaien ere oso amaiera txarra izango duen gertakizun bati hasiera emango dio festa honek. Liburua ez da oso erraz irakurtzen den horietako flash-back asko daudenez, baina oso istorio interesgarria da eta gertatzen dena ordenean ez irakurtze horrek zirrara handitzen du. Liburu hau edonori gomendatuko nioke, bereziki, gazte arteko kontu eta istoria poliziakoak atsegin dituztenei.\nNiri “Ez zuten erantzun” izeneko liburua izugarri gustatu zait. Liburuan, hemezortzi urte inguru dituzten sei gazteren istorioa kontatzen du. Liburu guztia beraien artean gertatu zen arazo bati buruz doa, edo orri buruz hitz egiten du. Koadrilan bikote batzuk ere badaude eta bikoteen arteko harremanei buruz ere hitz egiten du noizean behin. Batez ere liburu honetaz gustatu zaidana denboran dituen saltoak dira,hau da, istorioan zehar denboran egiten dituen saltoak. Bukaera arte nola mantentzen historia nola bukatuko den jakiteko jakin mina. Nik liburu hau irakurle gazteei gomendatuko nieke, anima zaitez liburu eder hau irakurtzera!\nNik “Ez zuten erantzun” liburua irakurri dut. Asko gustatu zait eta gainera oso entretenigarria da. Ala ere esan beharra dago nahiko liburu zaila dela irakurtzeko izan ere pasarteak ez daude kronologikoki ordenatuta. Bertan Gorlizko sei neska-mutilen pasarteak kontatzen ditu. Ala ere Danelek egindakoa gehiegizkoa iruditu zait. Liburu hau, gure adineko edonori aholkatuko nioke.\nJOSU P. 2013-2014 4A\nLiburu hau asko gustatu zait. Bertan gazte batzuen istorioa kontatzen da. Liburuaren amaiera arrigarria iruditu zait, pastillak artzen dituzten unea batez ere. Liburu hau edozeini gomendatuko nioke. ANIMATU!\nJon I. 4.A. (2013-14)\nNik irakurri dudan liburua "ez zuten ezrantzun" da. Liburu honetan 4 lagunen artean gertatzen diren abenturak agertzen dira. 3 unibertsitatean asten dira eta bat armategi batean lanean kotx bat erosteko. Hasieran oso polita da baña bukaera oso arraroa da baina ikaragarri gustatu zait. Edonori gomendatuko nieke.\nAlaitz M. 4A 13-14


Herritarren %80k lunbalgia izango du bizitzan zehar. | Consumer\nHerritarren %80k lunbalgia izango du bizitzan zehar.\nSedentarismoa haurtzarotik gertatzen da, eta nabarmen eragiten du bizkarreko minetan.\nKovacs Fundazioak alarma eman du lunbalgiaren eraginari buruz. Francisco Kovacs doktore ospetsuak sortu eta zuzendutako erakunde horrek ohartarazi du bizimodu sedentarioa izango dela hamar pertsonatik zortzik bizi duten lunbalgia baten arrazoia.\nBizkarreko mina haurtzaroan hasi eta, batzuetan, gaitz kroniko eta deseroso bihurtzen den gaitza da. Kovacs doktoreak emandako datuen arabera, 15 urterekin mutilen %50 eta nesken %70 lunbalgiaren baten biktima izan dira. Gainera, ohartarazten du ezen, printzipioari lotzen ez bazaio, “pertsona heldua denean modu kronikoan jasateko arriskua areagotzen duela”.\nHilabete horretatik aurrera, Kovacs Fundazioak prebentzio-kanpaina bat jarri du martxan gazteenen artean. Ekimen horrek Elkargoko Medikuntzako Erakundearen babesa du, eta ohartarazten du ikasleen heren batek bere pisuaren %10 gainditzen duten motxilak dituela.\nEtorkizunean minik ez izateko, adituak gurasoen eta irakasleen laguntza eskatzen du. Adierazi duenez, gurasoek ziurtatu behar dute beren seme-alabek behar den materiala eraman behar dutela jardunaldirako, eta irakasleak animatzen ditu testuliburuen hiruhileko faszikuluak argitaratzera, Murtziako Eskualdeko ekimen aitzindaria baita.\nHalaber, adierazi du beharrezkoa dela haurren artean bizimodu osasungarria sustatzea, arduraz jokatzera animatzea eta elikadura orekatua izatera behartzea. Gainera, lunbalgiak saihesten lagun dezaketen beste neurri batzuk ere aipatzen ditu, hala nola gurpildun motxilak erabiltzea, eserita gaudenean bizkarra zuzen izatea edo ordenagailuaren pantaila begien parean jartzea.\nbizitza herritarrak sufrituko ditu kovacs-eu largo-eu lunbalgia-atal


Moriako errefuxiatuei «harrera duina» egiteko eta berriro kokatzeko eskatu dute\nElkarretaratzeak egin dituzte Hego Euskal Herriko lau hiriburuetan, OEEk eta Mugak Zabalduz elkarteak deituta\nTurista eta udatiarren etorrerak kezka eragin du bisitari asko izan ohi dituzten herrietan. Baina, udako balantzea eginda, azken hilabeteak espero baino hobeto joan direla aitortu dute alkateek, arazoren bat edo beste izan duten arren. Ohi baino jende gehiago joan da haienera; bereziki, gertukoak.\nNafarroak tabernetako eta jatetxeetako edukiera mugatu du\nBildarratzek ziurtatu du hitz egitea eskaini diela hezkuntza eragileei\nSailburuak uste du grebak ez duela ekarpenik egingo. Soraluzeko institutua itxi dute, baita beste eskola batzuetako ikasleak bakartu ere\nGutxitu egin dira ospitaleratuak, 73tik 56ra\n876 kasu berri atzeman dituzte Hegoaldean, eta 65 pertsona daude zainketa intentsiboetako unitateetan\nLehen egunen ostean, grebara\nIrakasleek adierazi dute ezjakintasuna izan dela nagusi itzulerako lehen astean, eta ez dela irizpiderik egon. Nafarroan, mobilizazioak egingo dituzte, eta, Iparraldean, salatu dute osasuna ez dela oinarri\nEskola garraioko, jantokietako eta garbiketa zerbitzuetako langileek ere bat egin dute EAEko hezkuntzan astearterako deitutako grebarekin. Baliabide gehiago eskatu dizkiote Eusko Jaurlaritzari.\n'Videri quam esse'\nIndarkeria sexista izango du ardatz Beldur Barik lehiaketak\nSare sozialen bitartez, indarkeria sexistari aurre egitea. Horixe izango du ardatz aurten Beldur Barik lehiaketak, Emakundek jakinarazi duen...\n133 urtera zigortu dute Montano militarra Ellakuriaren hilketagatik\nAuzitegi Nazionalak esan du estatu terrorismoa izan zela Ellakuriaren eta beste lau jesuiten hilketa


Kanpalekua utziko duela jakinarazi du Aroztak herri-ekimenak - Baztan - Erran.eus\nKanpalekua utziko duela jakinarazi du Aroztak herri-ekimenak\nTtipi-Ttapa/Xorroxin 2021-04-29 08:00\nHamaika egunen ondotik, eta Aroztegiko obrarekin hasi zen Tex enpresak alde egin duela ikusita, kanpalekua uztea erabaki dute aroztek. Orain, «indarrak maiatzaren 15ean Elizondoko plazatik abiatuko den manifestazioan» jarri nahi dituzte.\nAroztegiko obrak geldiarazteko helburuarekin, apirilaren 16an abiatu zuten Lekarozko Aroztegia eremuan kanpalekua. Egun horietan «gure gorputzak makinen aitzinean paratuz, gure ingurua xehatzeko helburua zuten horiek gelditu» dituztela nabarmendu dute Aroztak herri-ekimeneko kideek, eta «egunero mehatxatzera etorri zaizkigun hainbat koloretako indar errepresiboei elkarri helduta kontra egin» dietela gaineratu dute. Areago, «kanpalditik kanpo lanean aritu diren lagunak ere hamaika izan dira».\nHartutako elkartasuna ere azpimarratu dute: «Elkartasun olatu batek babesa eta indarra eman digu, Lekarozko herritik hasita, Euskal Herriko hainbat txokotatik pasatuz. Saretzeko eta gure borroka indartzeko balio duten harremanak sendotu ditugu, txikizio hau gelditzen ari garen bitartean». Aldi berean, «elkar zaindu dugu lurra zaindu dugun bitartean, argi baitugu helburua bezain garrantzitsua dela bidea».\nTex enpresak joan den ortziralean eraman zituen Aroztegia eremutik makinak eta «borroka luze honetan ospatzeko moduko garaipena» dela diote aroztek. Baina argi utzi dute helburua: «Udalez gaindiko eragina duen plan hau alde batera gelditzea da helburua eta ez dugu etsiko hori lortu arte». Gisa berean, «Nafarroako Gobernuari, Palacio de Aroztegia S.L. enpresari eta bere konplize den Tex enpresari argiki» adierazi nahi izan diete «hemen herriak agintzen duela eta heldu dena heldu dela ere, inposizio honen aitzinean beti edukiko gaituztela parez pare».\n«Txikizio honekin segitzeko tentazioa edukiz gero, itzuliko gara, eta berriz ere geldituko dugu».\nKanpalekua alde batera uzteko asmoa badute ere, garbi dute borrokari eutsiko diotela: «Ez gara zozoak, badakigu proiektu honen bulkatzaileak ez direla horretan geldituko, baina jakin behar dute gu ere prest gaudela behar den guztietan itzultzeko. Txikizio honekin segitzeko tentazioa edukiz gero, itzuliko gara, eta berriz ere geldituko dugu».\nNafarroako Gobernuarekin kritiko\nNafarroako Gobernuaren jarrera ere kritikatu du Aroztak mugimenduak: «Afera honetan diru gose aseezina duten kapitalista hauek baino ardura handiagoa dute Nafarroako Gobernuak eta bera babesten duten alderdi politiko guztiek». Arozten hitzetan, «inposizio hau ez da posible eroskerian eta ustelkerian oinarritutako sistema bat onartzen duten eta horren parte diren ordezkari politikorik gabe». Hori horrela, «berriz ere Nafarroako Gobernuari eta modu zuzenean edo zeharka hura babesten duten alderdi guztiei UGEP hau alde batera uztea beren lehentasuna bihurtu dezaten eskatzen diegu. Hortik aparte egiten diren eskaera guztiak itxurakeria eta zurikeria bertzerik ez dira».\nAkitzeko, eskerrak eman nahi izan dizkiete «borroka honetan modu zuzenean zein zeharka parte hartu duten guztiei». Etorkizunean ere «elkarrekin bidea egiten dugun ilusioa» hortxe dutela adierazi dute, sinetsita daudelako «Aroztegiaren aldeko borroka bizitzaren aldeko borroka dela» eta hala, «guztiak beharrezkoak garela».\nManifestazioa maiatzaren 15ean\nKanpalekua utzita, maiatzaren 15ean Elizondon eginen duten manifestazioari begira jarri dira orain aroztak. Landa eremua defendatu! Aroztegia gelditu! aldarrikatuz egun horretan Elizondoko plazatik aterako da manifestazioa, 17:30ean. Hori baino lehen, hainbat ekitaldi antolatu dituzte larunbat honetarako.\nIkusi hemen Aroztegiko proiektuaren inguruan sortutako berriak.\nAroztak kolektiboak kanpaldia utzi du\nXorroxin irratia api 29 Baztan Lekaroz


[Elkarrizketa] «Gehien gogoratzen dudana panpin puzgarria da» : Bidasoko Hitza\n[Elkarrizketa] «Gehien gogoratzen dudana panpin puzgarria da»\nMozorroen, musikaren eta antzerkiaren artean jaio zen Pedro Aiestaran ‘Popotxo’-ren alaba. Hondarribian bizi da aspaldi, eta urrian zendutako aitaren oroitzapenak eta argazkiak partekatu nahi izan ditu HITZA-rekin.\nAitaren irudi eta egunkari zatiez osatutako hiru bilduma gordetzen ditu Aiestaranek.\nPopotxoren alaba jaio zinen 1983an. Nola izan ziren artisten artean bizitako lehen urte horiek?\nGarai hartan aitak etengabe bidaiatzen zuen, beraz, ez dut oroitzapen gehiegirik, baina atseden hartzen zuenean Tenerifera [Kanaria uharteak] joaten ginen bi hilabetez, eta hor bai elkarrekin egoten ginela. Nire aitak maiz bidaiatzen zuenez amarekin egoten nintzen, eta ama Tenerifekoa da.\nMutua izan ohi zen Popotxo oholtza gainean, hain isila zen agertokitik kanpo?\nOso lotsatia zen, ez zuen bere ahotsa gustuko eta ez zitzaion hitz egitea gustatzen, Charles Chaplin edo Buster Keatonen antzera. Areago, Keaton oso gustuko zuen, eta harekin zertxobait identifikatua ikusten zuen bere burua.\nKalean, hala ere, oso bestelakoa zen. Hor ez zuen lotsarik sentitzen, pailazo baten antzerakoa zen. Tontoarena egitea maite zuen, eta bizitzan maite zuen hori egiten zuen agertokietan. Profesionalki horretara dedikatzea gustatzen zitzaion. Orain dela urte gutxi billete faltsuz betetako maletin bat egin zuen lagunekin, eta lurrera bota zen tiro egin izan baliote bezala [barre egiten du]. Halakoak maite zituen.\nJavier Gurrutxagarekin Orquesta Mondragonen musika eta antzerkia uztartzen hasi ziren, estilo berezia sortuz.\nBai. Nire amona oso modernoa zen eta Ipar Euskal Herrira joaten zen nire aita eta osabarentzako musika erostera. Haien lagun guztiak joaten ziren gero amonaren etxera musika entzutera, tartean, Javier Gurrutxaga. Noski, diktaduraren garai hartan soilik Espainiako musika zegoen, amonak oso gauza modernoak ekartzen zizkien, eta flipatzen zuten. Musika entzuten hasi ziren eta pixkanaka Javier [Gurrutxaga] eta aita lagun minak egin ziren musikan gustu komunak zituztelako. Hala hasi ziren, nire amonaren etxean.\nBerritzaileak izan ziren gainera.\nBai, nire aitari asko gustatzen zitzaion antzerkia eta zinea, eta beraz, nahasketa bat egitea erabaki zuten.\nZure etxean mozorroak ohikoak ziren?\nOso ohikoak. Nik ere mozorrotzea maite dut, hori oinordetzan jaso dudala esango nuke. Mozorrotzera jolasten genuen maiz. Argazki artistiko pila bat ditut etxeko teilatu lauean nire ama, osaba eta amona, denak mozorrotuak. Nahiko modernoa zela uste dut; gaur egun begiratzen ditut eta izugarri harritzen naute.\nAitaren dohain artistikoak oinordetu dituzu?\nOso lotsatia naiz; beldur eszenikoa daukat eta ez naiz eroso sentitzen agertokian. Baina mozorroaren artea barruan daramat, baita musika ere, izugarri maite dut musika.\nZe musika entzuten zenuten etxean?\nPrince, Led Zeppelin, Nina Simone… Eta saltsa, Tito Puente adibidez. Nahasketa nabaria da, nire aitari gustatzen zitzaion, eta noski, nire ama kanariarra da. Kontua da nire aitak perkusioa maite zuela, bateria jotzailea izan nahi zuen, baina oso txarra zen. Orquesta Mondragon-eko bateria jotzailea izan behar zuen, baina ez, horregatik buelta eman zioten taldearen hasierako ideiari.\nZein pertsonaia irudikatzen gogoratzen duzu?\nPertsonaia ugari gogoratzen ditut, baina bereziki, Txanogorritxurena dut gogoan. Niri Txoria gustatzen zitzaidan, nahiz eta gehien gogoratzen dudana panpin puzgarria den. Etxean egon ohi zen, puztuta, eta benetan diotsut, ez nuela ezer ulertzen, niretzako flotagailu bat zen. Egun osoa ematen nuen panpinarekin; berak bere gauza guztiekin jolasten uzten zidan.\nOroitzapen lausoak dituzu garai horri buruz, ezta?\nBai, oso txikia nintzen. 8 urterekin joan nintzen Donostiatik eta 19 nituen itzuli nintzenean.\nOso bitxia izan zen itzulera? Zure oroitzapenak oso ezberdinak ziren?\nEz, oroitzapenak nituen baina bereziki artistaren irudia nuen gogoan, pertsonaiarena. Egia esan, berriz ere elkartzea hunkigarria izan zen.\nNola igaro ziren azken urteak?\n2013. urtean Donostiako Fantasiazko eta Beldurrezko Zinema jaialdiaren kartela egin zuen eta orain dela bost urte-edo Donostiako Konstituzio Plazan kontzertu bat eman zuten. Dena beteta zegoen. Remember [Gogoratzeko] moduko bat izan zen. Hori izan zen bere azken kontzertua eta jende ugari joan zen.\nEta horren ondoren?\nMaiz egoten ginen elkarrekin. Gure urterik onenak izan zirela uste dut, bera hemen egoten zelako normalean. Pentsa, ni Donostiara itzuli nintzenean bizitzera bera Madrilera joan zen berriz ere La cucaracha express [Labezomorro espresa] telesaila grabatzera. Bi urtez-edo egon zen Madrilen, eta ondoren Donostiara itzuli zen berriro, baina Mexikora alde egin zuen.\nBidaiatzen eman zuen bizitza, hori zen nahi zuena?\nBai, baina inpresioa daukat are gehiago egin izana gustatuko litzaiokeela.\nOrain ez dagoela, zein mozorrorekin jarraitu duela bere bidea uste duzu?\nBada uste dut bera zen moduan, askoz ere autentikoagoa. Gauza zatarrak gustatu arren, oso dotorea izan zen beti. Oso gustu ona zuen, apain-apain eta lurrinduta joaten zen.\n[Erreportajea] Irtenbidearen alde egindako ahaleginagatik sarituko dute Etxabe


Kikarakada elkartasun proiektua aurkeztu dute Donostian – KULTUR SHAREA\nHainbat euskal sortzaile eta kulturgileekin batera “liburu gozo bat” osatuko dute “hain mingotsa den egoera bati aurre egiteko asmoz”.\nTxokolate kikara baten bueltan bildu dira Zaporeak (Oraitz Garcia), Gaztezulo (Gaizka Izagirre) eta Diapositivisme Studio (Galder Izagirre), elkartasun proiektu hau aurrera eramateko, Greziako Lesbos uharteko haur errefuxiatuen kanpalekuko haurren hezkuntza ardatz hartuta. Azken fasean gainera Amaia Ocerin kultur eta sormen arloko komunikazio eta marketin aditua batu da proiektura.\nKikarakada ez dela argazki bilduma soil bat izango aurreratu dute proiektuaren bultzatzaileek, ez eta hitz polit andanez osatutako esaldien segida estetiko bat ere. Egitasmo hau batez ere elkartasun sormen bat dela azpimarratu dute, mundu geroz eta indibidualistago honetan.\nBertan hainbat euskal sortzaile eta kulturgilerekin batera “liburu gozo bat” osatuko dute, “hain mingotsa den egoera bati aurre egiteko asmoz”. Egitasmoan izango dute euren lekua: Ane Irazabal, Harkaitz Cano, Fermin Muguruza, Miren Amuriza, Pello Reparaz, Ilaski Serrano, Xabier Madariaga, Kike Amonarriz, Itxaro Borda, Jon Maia, Martxel Mariskal edota Laura Mintegiren testuek, beste askorekin batera, eta baita Joseba Arguiñano, Anne Otegi, Vanessa Blazquez, Andoni Luis Aduriz, Pedro Subijana, edota Juan Mari eta Elena Arzaken errezetek ere, besteak beste.\nLehenik ordea, kikara berezi bat salgai jarriko dutela iragarri dute. “Txokolatea pozari lotutako elikagai unibertsala dela sinetsita kikara eder bat prestatu dugu nahi duen orok elkartasunetik edan dezan eta bide batez, liburu hau finantzatu”. Izan ere, liburua eskuetan txokolate kikara bero bat hartzearen parekoa izatea nahi dutela diote, “ez dadin egon inongo haurrik txokolatezko irribarre bat margotzeko aukerarik gabe, ez eta hezkuntza duin baterako eskubiderik gabe ere”.\nZinebiexpress Lehiaketa egingo dute asteburu honetan Bilbon\nXabier Egaña artistaren 50 urteko ibilbidea jasotzen duen erakusketa ikusgai, Gasteizen


Eguzkia hartzeko zioak - Zientzia Kaiera\nAskotan kolore berdez tindaturik agertzen dira Britainia Handiko hegoaldeko eta Bretainiako kostaldeetako hondartzak. Hasiera batean alga baten ugaritzearen ondorioa dela dirudi, baina hurbiletik aztertuz gero, argi ikus daiteke hondartzari kolorea ematen diona ez dela alga bat. Algak ez dira lehorrean berez mugitzeko gai, eta hondartza gainean dagoen kolore berdeko materia hori mugitu egiten da. Ez dira, ez, algak hondartza horietan dabiltzanak, zizareak baizik. Acoelomorpha filumeko Symsagittifera roscoffensis izeneko zizare lauak  dira, zehatzak izateko.\n1. irudia: Bretainiako kostaldean sarritan “marea berdeak” izaten dira.\nHorietako har gazte bat mikroskopiopean jartzen bada, erraz ikus daiteke hestea eta zelula parenkimatikoak Tetraselmis generoko mikroalgaz beterik daudela. Horixe da zizarearen kolore berdearen zergatia. Bizimodu berezia du Symsagittifera horrek. Gaztea denean mikroalgak jaten ditu, baina ez ditu digeritzen, eta sinbionte gisa geratzen dira zizarearen barruan. Mikroalgek, bestalde, ez dute fotosintesia egiteko ahalmena galtzen, eta zizarearen garrantzizko energia-iturri bilakatzen dira horri esker. Hogeita bost mila mikroalga zenbatu izan dira zizare bakar batean.\nFuntsezko aldaketa anatomiko zenbait gertatzen dira heldutasunera iritsi orduko, bizitzaren aldi horretan ahoa eta hestegorria galtzen baitituzte. Hortik aurrera, mikroalgak dira Symsagittiferaren energia-iturri bakarrak: fotoautotrofo bilakatu dela esan genezake. Beraz, bai, animalia da zizare hori, baina animalia xelebrea: eguzkitik lortzen du energia, eta karbono dioxidotik karbonoa.\n2. irudia: Symsagittifera roscoffensis zizare lauak oskol baten barruan. (Argazkia: Wikipedia / CC BY-SA 3.0 lizentziapean)\nGainera, eguzki-argia jasotzeko moldaera egokiak ere garatu ditu. Nerbio-sistema bakuna duen arren, Symsagittiferak baditu pigmentu-koparen moduko bi begi eta estatozisto  bat buru aldean. Eguzki-izpiak ahalik eta modu eraginkorrenean hartu ahal izateko, kokapen egokia bilatzen du egitura horiei esker.\nBistan da, beraz, gizonak eta emakumeak ez garela eguzkia hartzea gustukoa dugun animalia bakarrak. Eguzkia hartzeko zioak, baina, ez dira berdinak gizon-emakumeotan eta zizareetan.\n Duela gutxi arte, Convoluta roscoffensis izenekoa.\n Estatozistoa organo edo egitura mekano-hartzailea da, eta espazioan animaliak duen kokapenari buruzko informazioa hartzen du.\nArgitalpen-data: 2017/05/18 · Atala: Animalien aferak, Dibulgazioa\nJuan Ignacio Pérez eta Miren Bego Urrutia Janaria Ozeanoetako hondoetako fauna ez da oso aberatsa. Itsasoaren behealdeak itsas azaletik hainbat […]\n[…] lehorrean mugitzeko gai, eta hondartza gainean dagoen kolore berdeko materia hori mugitu egiten da. Zizareak dira eta mikroalgaz beterik daude, horixe da zizarearen kolore berdearen zergatia. Gaztea denean mikroalgak jaten ditu, baina ez ditu digeritzen, eta sinbionte gisa geratzen […]\nEguzkiak elikaturiko itsas barea – Zientzia Kaiera\n[…] atalean eguzkia hartzen duen zizare baten istorioa azaldu dugu. Pentsa liteke hura eta hau istorio berdinak direla. Baina ez, ez dira berdinak. Zizare […]\nTxirla gizajalea – Zientzia Kaiera\n[…] Symsagittifera roscoffensis zizarea eta Elysia chlorotica itsas barea ez dira algen sinbiosiaz baliatzen diren itsas animalia bakarrak. Bibalbioen artean, esaterako, badira berdin jokatzen dutenak ere. Ozeano Bareko koralezko uharrietan bizi den Tridacna gigas dugu kuskubiko horietako bat. […]\nEguzkiak elikaturiko itsas barea | Errezeta | Pagotxa\n[…] atalean eguzkia hartzen duen zizare baten istorioa azaldu dugu. Pentsa liteke hura eta hau istorio berdinak direla. Baina ez, ez dira berdinak. […]


[Bideoa eta galeria] 2022koak erraldoiak izango dira : Oarsoaldeko Hitza\n[Bideoa eta galeria] 2022koak erraldoiak izango dira\nOrdu erdiko ikuskizuna da EMKE Musika Bandak eta Buruhandi eta Erraldoien Konpartsak ondu dutena. Gaur bi emanaldi egin dituzte eta 25ean, lau emanaldi izango dira. Guztietarako gonbidapenak agortuta daude.\nXanti eta Maialen dantzan Lekuona Fabrikan musika bandarekin.\nAurten ere, bigarrenez, madalenak bertan behera gelditu dira. Zentenario usaina du egunak, eta pandemiak debekatutako agertokian entzuteko aukera izan da formatu txikian. Lekuona Fabrikak hartu du ikuskizuna, musika banda eta buruhandi eta erraldoien konpartsa bat eginda aritu dira agertokian publikoaren txaloek eta emozioak lagunduta, Jira bira dantzan. Txupinazoa ere irudikatu du publikoak\nLehen pieza, ezinbestean, Zentenarioa izan da, eta ondoren iritsi da diana. Publikoaren gozagarri buruhandiak dantzan, alai, jolasti beti moduan, eta Xanti eta Maialen pausu dotorean konpartsako kideek gidatuta.\nEkitaldiaren erdian mezuak. Hamaika aurpegi ezagun, eta galdera bat, Zer dira zuretzat Madalenak? Aizpea Otaegi alkatea, Luis Mari Moreno Pirata musikaria, Jon Maya dantzaria, Xabier Vesga txistularia… denen ahotik madalenen xarma, eta 2022koak ikaragarriak izango diren desioa.\nOrdu erdiko ikuskizuna da EMKEren bandak eta Buruhandi eta Erraldoien Konpartsak ondu dutena. Gaur bi emanaldi egin dituzte eta 25ean, lau emanaldi izango dira. Guztietarako gonbidapenak agortuta daude.\nLan ederra osatu dutena, hunkigarria, goxoa. Amaieran, EMKEko Josu Mitxelenak hartu du hitza esateko bigarren urtez jarraian jairik ospatu gabe gelditu direla herritarrak. Ez kezkatzeko eskatu du, ordea. Izan ere, atzerako kontaketa hasi da gaur bertan 2022ko madalenetarako, eta horiek, bandaren presidentearen izenean, “erraldoiak izango dira”. Beste behin ere, Errenteria-Orereta herri bizia dela erakutsi du; ideia horri azpimarra jarri zion Mitxelenak, “bizia kulturalki, bizia herri gisa”.\nEskerrak eman dizkio Mitxelenak musika bandari, buruhandi eta erraldoien konpartsari, jai batzordeari, eta gaur, Lekuona Fabrikaren Sorlekua auditoriora gerturatu diren guztiei. “Gora madalenak!” oihuarekin bukatu du bere hitzartzea, publikoaren txalo artean.\nJira Bira dantzan ikusizuna Lekuona Fabrikan


inauteria - CARNAVAL Archives - Orbaizeta kultur ekimenakOrbaizeta kultur ekimenak\nKategoriaren artxiboa: inauteria – CARNAVAL\nLEHENGO INAUTERIKO PERTSONAIAK eta ORBAIZETAKO JOKO-DANTZA berreskuratu baditugu, GOIKOA etxean urteetan gorde, Mª Carmen Munarrizek 80. hamarkadan Orbaizetako Inauteriei buruz informazioa bildu, Patxi Labordak eta Juan Antonio Urbeltzek dantzaren urratsak, doinua, pertsonaien inguruko hainbat zehaztapen eman, eta, ezinbestean, prestaketa lanetan … Jarraitu irakurtzen →\nKategoriak BERRIAK - noticias, inauteria - CARNAVAL\t| Utzi iruzkina\nAurten ere inauterietan parte hartzen gonbidatzen zaituztegu eta batez ere umeekin burutzen den larunbat goiz eta arratsaldeko kalejiran. OTSAILAK 9, LARUNBATA JOKO DANTZA: 11:30ean Ola-Larraun / 16:30ean Rotxapea-Arriola etxea-Mendikoa-Garcia etxea JOKO DANTZAREN doinua bikoteka dantzatuz joko ditugugunak: eskua, oina, belauna, … Jarraitu irakurtzen →\ninauteria – ORBAITZETA – carnaval\nData: 2010/02/02 Egilea: orbaizeta kultur ekimenak\nOtsailak 12 Ostirala:Gazteen erronda Olatik, Larraunetik eta Ibionxarretik, arratsaldez. Otsailak 13 Larunbata:Gazteen erronda herritik, Rotxapeatik hasita. Joko dantza:12:00ean: Olan eta Larraunen16:30etan Rotxapea-Arriola etxea-Garbitegia-Mendikoa-Garcia Etxea 20:00etan umeen afaria trinketean gurasoek prestaturik. 21:00 inguru panpin erreketa. 22:30ean trinketean:herri osoarentzat MOZORRO AFARIA+ “DUO … Jarraitu irakurtzen →


Behin batean, Arabako herri batean, sekulako sagu-izurritea jasan zuten. Saguak edonon agertzen ziren: etxeetan, kaleetan eta batez ere, zelaietan. Nekazariek alferrik erein edota landatzen zuten, saguek guztia desegiten baitzuten.\nIrtenbideren bat aurkitu behar zutela eta, herriko biztanleek bilera bat antolatu zuten herriko plazan. Bakoitzak bere iritzia eman zuen eta, azkenean, bizilagun batek proposatukoa denek onartu zuten. Herriz kanpo gizon bat bizi zen, aztia zena, inongo edaki eta nahaste guziak ezagutzen zituena. Hark jakingo zuen zer egin herria izurrite haren menpetik ateratzeko. Horrela bada, ordezkari batzuk aztiarekin hitz egitera joan ziren herriaren izenean.\n-Zure laguntza behar dugu sagu hauek akabatzeko, bestela beraiek akabatuko gaituzte gu -esan zioten.\nAztiak, hasieran, ukatu egin zien laguntza, baina azkenean, haien proposamena onartu egin zuen.\n-Ondo da. Sagu horien menpetik aterako zaituztet, baina lehenik untxi batzuk, aker bat eta hogei erreal ekarri behar dizkidazue. Sei egun barru, herrialde honetan ez da saguen arrastorik izango!\nOrdu bat bete baino lehen han zeukan eskatutako guztia. Akerra hil eta larrutzeko agindu zuen. Hartu zuen aspaldidanik prest zeukan ukendu bat, kirats nardagarria zabaltzen zuena, eta harekin gantzatu zuen aker larrua. Hori egitean, konjuru batzuk esaten zituen denentzat ezezaguna zen hizkuntza batean. Gero, larrua eman zien, etxeetan, lurrean eta bazter guztietan herrestan ibiltzeko aginduz.\nBatzorde arduradunak sei egunez igurtzi zuen aker larrua bazter guztietan eta, horrela, edozein txokotan usain zitekeen aker larruak botatzen zuen usain nazkagarri hura... baina saguak ez ziren desagertu! Aitzitik, egunetik egunera ugariago ziren, bazirudien sei egun horietan hirukoiztu ere gin zirela.\nBatzordea berriro ere aztiarengana joan zen, oraingo honetan biztanle gehiagorekin, eta han aurkitu zuten bere eginbehar onen ordainetan eskatutako untxietako bat jaten.\n-Aizu! -esan zioten beren onetik aterata- saguak sei egunetan desagertuko zirela agindu zenigun. Geroztik beste bi egun ere joan dira, baina saguak ez desagertzea aski ez dela, lehen baino askoz gehiago daude, itzul iezaguzu dirua eta baita akerra eta untxiak ere!\nAztia prest zuen erantzuna, eta haiek hori esan zutenerako galdetu zien:\n-Aizue, mesedez, ezer baino lehen zera jakin nahi dut, nolako isatsa dute sagu horiek, luzea ala motza?\nDenek berehala erantzun zioten saguen isatsa motza zela.\n-A! -esan zuen aztiak- orain ulertzen dut guztia, sentitzen dut bada, lagunok, baina nire konjuruek ez dute eraginik sagu horiengan, isatsa luzea duten saguentzat balio du soil soilik,\n-Hara bada! -esan zioten nekazariek- gure makiladek edonorentzat balio dute, bai azti gezurtientzat eta\nbaita gure lepotik barre egin nahi dutenentzat ere!\nEta hori esanez, berebiziko jipoia eman zioten. Biharamunean handik alde egin zuen eta geroztik ez du\ninork haren berririk izan.


XII. Oñatiko laburmetraien rallyan parte hartzeko izen-ematea ireki da — Berbia\nXII. Oñatiko laburmetraien rallyan parte hartzeko izen-ematea ireki da\n10 laguneko 20 talde onartuko dira, gehienez\nIaz seira mugatu behar izan zen taldekideen kopurura 10era handituta ireki da ORLn izena emateko epea, gaur. Hain zuzen ere, taldekideen kopurua adieraziz, taldearen eta arduradunaren izenak, eta arduradunaren telefonoa eta helbide elektronikoa jakinaraziz, mezua bidali behar da olr.antolakuntza@gmail.com-era. Partaideen gutxieneko adina 15 urte da eta adin txikikoek gurasoek sinatutako baimen orria aurkeztu beharko dute. Izen-ematea azaroaren 5ean edo 20 taldeko kupoa betetzen denean itxiko da.\nXII. laburmetraien rallya azaroaren 6an izango da, 8:00tatik 19:00etara. 11 ordu horietan taldeek, gehienez, 3 minutuko ikus-entzunezkoak osatu beharko dituzte, antolakuntzak emandako genero edo gaia landuz eta 10 tokietako bitan grabatutako irudiak azalduz. Lanek euskara hutsean sortutakoak izan beharko dute. Lehiaketari buruzko argibideak 8:00tan emango zaizkie partaideei, Santa Ana aretoan, eta lanak ere bertan entregatu beharko dira, 17:00 eta 19:00 bitartean. Beranduago aurkezten direnak ez dira sarietarako kontuan hartuko nahiz eta proiektatu-proiektatuko diren. Laburmetraien emanaldia eta sari banaketa ekitaldia Santa Ana aretoan egingo da baina streaming bidez ere emango da OLR youtube kanalaren bidez, 21:30tan.\n7 sari banatzea aurreikusten da laburmetraien rallyan. Epaimahaiak bost hautatuko ditu: lanik hoberenei emandako lehen, bigarren eta hirugarren sariak eta emakume eta gizon aktore onenen sariak. Beste bi sari berezi ere izango dira, publikoarena eta antolatzaileena.


"Badago irtenbidea" - - Goiena.eus\nAnder Rodriguez 2012-06-03 02:00\nUne latz eta gogorrak bizi ditugu.\nHerritar batzuek era saminkorragoan, beste batzuek ez hain modu latzean… baina guztiok kontziente gara, edozein momentutan, pobreziaren mugaren alde batean zein bestean egon gaitezkeela. Urteak daramatzagu krisian murgilduta, eta momentu honetan, ondorio gordinenak pairatzen ari gara: murrizketak ongizate estatuaren zutabeetan, osasun sisteman, hezkuntzan, zerbitzu publikoetan; krisiaren aitzakiarekin eskubide sozial eta laboralen murrizketa; zentralizazioa, daukagun burujabetza apurraren zentralizazioa eta murrizte ahaleginak; erakundeak ekonomia espekulatzaile eta merkatuaren menpean; zorpetze ikaragarria; sistema publikoa gero eta ahulagoa, pribatizazioaren eskutik; langabezia gora eta gora; etxebizitza uzte behartuak...\nAurrean daukagun krisia ez da krisi zikliko soila, krisi sistemikoa baizik, makina bat hamarkadatan indarrean jarritako politika neoliberalei esker sortutakoa, alegia. Logikaz jokatu eta errealitatera egokitutako azpiegiturak sustatu beharrean, arazo gehiago sortu dituzte. Beraz, lasai asko esan genezake irrealitate batean murgilduak bizi izan garela, oparotasun faltsuan.\nOraintxe dugu aukera erro-errotik sistema eraldatzeko eta planto egiteko. Nekatuta gaude komunikabideetan ikusgarri (zenbaki potolo eta plano politak dituztenak) geratzen diren proiektu estrategiko deiturikoekin. Eta nahiz eta EAJk, PSEk eta PPk gehiengoa izan, nahiz eta orain arte etorkizuneko belaunaldiei bizkarra eman dioten eta gure erakundeen erabaki ahalmena baldintzatu duten, behin betikoz "proiektu estrategikoak" deituriko horiek amaitu behar ditugu.\nBaina horretarako ausardiaz jokatu behar dugu. Beti esan dugu, eta jarraitzen dugu pentsatzen, krisia aukera ere badela, eta guk, behintzat, krisiak eskaintzen digun aukera aprobetxatu nahiko genuke urteetako nora ezari aterabidea bilatzeko. Beraz, atzera begiratzeari utzi, eta etorkizunari ilusioz begiratu nahi diogu, aterabideak badaudelako, posible delako irtenbidea. Pertsonak ardatz izango diren irtenbideak badaudelako, erantzunak emango dizkiguten proiektu xume, zentzuzko eta bideragarrien bidez.\nHorregatik, Alternatibak, Aralarrek, Eusko Alkartasunak eta Ezker Abertzaleak gaur egungo egoerari aurre egiteko landu dugu alternatiba sozioekonomikoa. Bertan, gaur egun bizi dugun, eta oraindik ere hondoa jo ez duen krisi sistemiko latzari aurre egiteko, eta buelta ematen hasteko hartu beharko liratekeen norabidea, ildoak eta neurriak bildu ditugu. Laburbilduz, ondorengo ildoak jasotzen dituena: lanaren banaketan eta sorreran indarra egiten duen ekonomia eredu produktibo jasangarria ezartzeko premia; ikerketa, berrikuntza eta garapenean inbertitzeak duen garrantzia. Baina sektore publikoan, eta hemengo enpresa txiki eta ertainetan; herritarren zerbitzura, eta planifikazio soziala eta ekonomikoa garatuko duen banku publikoaren garrantzia; lehen sektoreak ekonomian pisua hartzeko, jarraitu beharreko norabidea; politika fiskal progresibo eta ekitatiboen beharra; ekonomia sozial eta kooperatiboaren garrantzia; konponbide solidarioaren beharra, gizarte kohesionatu eta juxtuagoa lortzeko.\nBaina gure proposamena herritarrekin, orotariko eragileekin konpartitu eta elkarrekin landu nahi dugu. Horregatik, ekainaren 4an, Arrasateko Kulturaten, arratsaldeko zazpietan, dokumentua aurkezteko eta herritarren kezka, balorazio, ekarpen zein kritika jasotzeko hitzaldi irekira gonbidatu nahi zaituztegu.\nAnder Rodriguez, Rebeka Ubera, Maider Otamendi eta Enrike Letona


Burusoiltxo (The Baldy Man ingelesez) Gregor Fisher eskoziar umorista protagonista zuen telesaila zen. Guztira 13 kapitulu grabatu zituzten bi denboralditan banatuta. Colin Gilbertek zuzendua, telesailak ilea alde batera orrazten duen burusoil bitxi baten bizipenak erakusten ditu. Euskal Herrian ETB1 telebista-kateak eman zuen.\nBurusoiltxo (The Baldy Man ingelesez) Gregor Fisher eskoziar umorista protagonista zuen telesaila zen. Guztira 13 kapitulu grabatu zituzten bi denboralditan banatuta. Colin Gilbertek zuzendua, telesailak ilea alde batera orrazten duen burusoil bitxi baten bizipenak erakusten ditu. Euskal Herrian ETB1 telebista-kateak eman zuen. (eu)